title: Tom Tammi

text: Paavo Tom Tammi on yhdysvaltalainen näyttelijä. Tammi aloitti näyttelijänuransa Minneapolisin Guthrie Theaterissa, mistä hän lähti kahdeksi vuodeksi Englantiin opiskelemaan Bristol Old Vic Theatre Schooliin. Sen jälkeen Tammi on näytellyt useissa Broadway- ja Off Broadway -teattereissa New Yorkissa, mutta myös sen ulkopuolella. Näytelmien lisäksi Tammi on näytellyt useissa elokuvissa ja televisiosarjoissa. Hänellä on ollut pieniä rooleja elokuvissa kuten "Uneton Seattlessa", "Seikkailija Thomas Crown" ja "Isku Kolumbiaan".


title: Tom Tammi

text: Tammin veli John K. V. Tammi on teatteriprofessori Hope Collegessa, jossa Tom on näytellyt "Charles Dickensin joulutarinan" Scroogea ja veljensä ohjaamassa näytelmässä "Kuningas Lear" nimikkoroolia.


title: Gustav Nyman

text: Gustav Richard Nyman (12. lokakuuta 1874 Nummi – 14. toukokuuta 1952 Helsinki) oli suomalainen ampuja, joka osallistui olympialaisiin 1908 ja 1912.


title: Gustav Nyman

text: Ammunnan maailmanmestaruuskilpailuissa vuonna 1914 Nyman voitti pronssia 300 metrin vapaakiväärin pystyasentokilpailussa. Mitali on ainoa Suomen suuriruhtinaskunnan saavuttama ammunnan maailmanmestaruuskisamitali.


title: Gustav Nyman

text: Ammunnan SM-kisoissa Nyman sijoittui mitaleille ainakin vuonna 1907.


title: Holik

text: Holik on joensuulainen rock-yhtye, joka on perustettu vuonna 2003 ja on toiminut nykykokoonpanossaan vuodesta 2007 saakka.


title: Holik

text: Yhtye on julkaissut nykykokoonpanollaan kaksi omakustanteista ep-levyä ja yhden pitkäsoittolevyn "Get This Feeling", joka julkaistiin 22. lokakuuta 2010 Aaaaalsti Records -levy-yhtiön kautta.


title: Holik

text: Holikin musiikki on englanninkielistä alternative-rockia, jonka vaikutteina on yhdysvaltalaisia rock-yhtyeitä kuten Nirvana, Weezer, Everclear, Alkaline Trio ja Soundgarden. Yhtyeen musiikissa on havaittavissa myös vaikutteita kevyemmästä ja melodisemmasta pop-musiikista.


title: Holik

text: Yhtye lopetti toimintansa maaliskuussa 2012.


title: Theodoros Tarsoslainen

text: Theodoros Tarsoslainen (602–690) oli kahdeksas Canterburyn arkkipiispa.


title: Theodoros Tarsoslainen

text: Deusdeditin kuoltua paavin ensimmäinen ehdokas uudeksi arkkipiispaksi oli afrikkalainen nimeltä Adrian, joka kieltäytyi ja suositteli Theodorosta itsensä sijaan. Theodoros suostui ja hänet vihittiin virkaan 26. maaliskuuta 668. Hän halusi jakaa suuren Northumbrian hiippakunnan pienempiin, minkä vuoksi hän riitaantui Yorkin piispaksi nimittämänsä Wilfridin kanssa.


title: Heikki Soininen

text: Heikki Soininen (7. tammikuuta 1891 Polvijärvi – 19. huhtikuuta 1957 Joensuu) oli maalaisliittolainen kansanedustaja ja kunnallisneuvos. Ennen kansanedustajaksi tuloaan hän työskenteli maanviljelijänä Polvijärvellä sekä osuuskassan kirjanpitäjänä. Kansanedustajana Soininen toimi 1933–1957 ja presidentin valitsijamiehenä 1937, 1940, 1943, 1950 ja 1956.


title: Vize

text: Vize on Venäjälle kuuluva saari Karanmerellä. Saari on asumaton ja sijaitsee Franz Joosefin maan ja Severnaja Zemljan puolivälissä.


title: Vize

text: Lähin maa-alue on yksinäinen ja asumaton Ušakovin saari noin 140 km:n päässä pohjoisessa.


title: Vize

text: Tietoa saaresta.


title: Moksi (Vihti)

text: Moksi on kulmakunta ja entinen koulupiiri Vihdissä. Se koostuu alkujaan useiden kylien, etenkin Kourlan takamaista. Luonnonympäristöä Moksissa hallitsevat laajat metsät ja pitkään erämaisena säilynyt Moksjärvi. Moksjärven rannalla sijaitsevat Konianvuoren luonnonsuojelualue, Vihdin seurakunnan leirikeskus Riuttaranta ja Vihdin kunnan leirikeskus Vihdin Pirtti, joka toimii myös kyläläisten kokoontumispaikkana. Ennen leirikeskukseksi muuttamista Vihdin pirtti toimi kylän kouluna.


title: Moksi

text: Moksi voi tarkoittaa seuraavia:


title: Kilometripylväs

text: Kilometripylväät ovat tien varteen pystytettyjä, tavallisimmin kivisiä pylväitä tai patsaita, joihin on merkitty kilometreinä mitattu etäisyys johonkin kaupunkiin, muuhun asutuskeskukseen tai tienristeykseen. Sellaisia on monissa maissa pystytetty teiden varsille kilometrin välein sen jälkeen, kun metrijärjestelmä tuli käyttöön.


title: Kilometripylväs

text: Aikaisemmin, esimerkiksi Yhdysvalloissa vielä nykyäänkin, on vastaavanlaisia pylväitä ollut teiden varressa jonkin muun mittayksikön, esimerkiksi virstan tai mailin välein, jolloin niitä on sen mukaisesti sanottu esimerkiksi "virstanpylväiksi". Sanaa virstanpylväs käytetään edelleen kuvaannollisesti tarkoittamaan jossakin asiassa saavutettua välitavoitetta tai käännekohtaa.


title: Kilometripylväs

text: Vanhimmat tunnetut tien varrelle määrävälein pystytetyt pylväät olivat Rooman valtakunnan aikaisten pääteiden varsilla. Ensimmäiseksi sellaiset pystytettiin Via Appian varrelle, myöhemmin lukuisille muillekin teille. Useinkaan niihin ei ollut merkitty paikannimiä eikä etäisyyksiä mihinkään kohteeseen, ainoastaan tien rakennusaikaisen keisarin nimi.


title: Kilometripylväs

text: Suomen tieverkko mitattiin ensimmäisen kerran 1500-luvulla Kustaa Vaasan määräyksestä. Mittayksikkönä käytettiin vanhaa suomalaista peninkulmaa. Mittaus oli kuitenkin varsin epätarkka, koska peninkulman pituus vaihteli eri seuduilla.


title: Kilometripylväs

text: Kun Ruotsiin ja siihen kuuluneeseen Suomeen 1600-luvulla perustettiin kestikievarilaitos, päätettiin tiet mitata uudestaan. Vuonna 1649 määrättiin, että teille oli 1/4 peninkulman välein pystytettävä kivet tai puiset merkit (peninkulmapylväs = milstolpe), joihin oli merkitty Ruotsin kruunu, kuninkaan nimi ja peninkulmamäärä.


title: Kilometripylväs

text: 1820-luvulla Suomen teitä marssineet Venäjän sotilaat esittivät, että teiden varsien pylväisiin ei Suomessa enää merkittäisi etäisyyksiä peninkulmina (10 688 metriä) vaan virstoina, joka on vanha venäläinen pituusmittayksikkö (1 066,8 metriä). Kun suomalaiset eivät halunneet luopua vanhasta mittajärjestelmästään, synnytettiin vuonna 1827 kompromissina uusi pituusmittayksikkö "Suomen virsta", jonka pituus on 1/10 Ruotsin peninkulmasta eli 1 068,8 metriä. Suomen virsta oli näin 2 metriä pidempi kuin Venäjän virsta. Teiden mittauksessa vajaan kahden promillen erolla ei ollut merkitystä.


title: Kilometripylväs

text: Vuonna 1827 keisari Nikolai I määräsi Suomen tiet mitattaviksi uudestaan. Vaikka tiestön ylläpitovastuu kuului maanomistajille, teiden varsille pystytettiin valtion kustannuksella virstan välein patsaat, joissa etäisyys oli mitattu Pietarista, Helsingistä ja läänin pääkaupungista. Neljännen kerran koko tiestö mitattiin Aleksanteri III:n vuonna 1888 antaman määräyksen mukaisesti, kun Suomessa siirryttiin metrijärjestelmään.


title: Kilometripylväs

text: Vuoden 1918 tielain nojalla Suomen tieverkko siirtyi Tie- ja vesirakennusten ylihallituksen (TVH) ylläpidettäväksi valtion kustannuksella. TVH mittasi Suomen tiet viidennen kerran 1920-luvun lopulla ja 1930-luvun alussa. Tällöin käyttöön tuli kolmenlaiset kilometripylväät. Pääteiden varsille asetettiin kiviset, litteät ja ylöspäin kapenevat pylväät, joissa oli allekkain lukemat kummassakin suunnassa olevaan kaupunkiin tai muuhun kohteeseen. Muille vilkkaille teille pylväät asetettiin tiehen nähden noin 45 asteen kulmaan, jolloin kummallekin puolelle merkittiin etäisyys sillä puolella olevalle paikkakunnalle. Täten edessä seuraavaan kohteeseen saattoi lukea vain vilkaisemalla taakseen. Sivuteille pystytettiin puiset tolpat, joihin kilometrimäärät merkittiin laatoilla. Vuonna 1938 määrättiin valta- ja kantateiden varsilla oleviin kilometripylväisiin merkittäviksi myös teiden numerot.


title: Kilometripylväs

text: 1980-luvun alussa kilometripylväät päätettiin poistaa teiden varsilta, koska niiden katsottiin käyneen matkan mittaamisen kannalta tarpeettomiksi ja onnettomuustilanteissa vaarallisiksikin. Osa niistä myytiin, jolloin ne on esimerkiksi saatettu pystyttää pientalon pihan portinpylvääksi ja aikaisemman kilometriluvun paikalle niihin on usein maalattu osoitenumero. Joidenkin vanhojen teiden varsilla kilometripylväät tai osa niistä on kuitenkin edelleen pystyssä. Museovirasto on myöhemmin julistanut vielä jäljellä olevat kiviset kilometripylväät historiallisen ajan kiinteiksi muinaisjäännöksiksi.


title: Kilometripylväs

text: Nykyisin pääteiden varsilla etäisyydet kaupunkeihin ja muihin asutuskeskuksiin ilmoitetaan etäisyystauluilla (liikennemerkillä 661). Sellaisia ei kuitenkaan ole joka kilometrillä vaan yleensä ainoastaan suurimpien liittymien jälkeen.


title: Oculina varicosa

text: Oculina varicosa on kivikorallilaji, joka muodostaa riuttoja syvällä meressä. Sillä ei ole symbioottisia zooksantellileviä, jotka tuottaisivat ravintoa yhteyttämällä. Ne elävät tyypilisesti mannerlauttojen reunamilla missä vesi kumpuaa ylöspäin.


title: Operaatio Worek

text: Worek-suunnitelma eli "operaatio Worek" (, kirjaimellisesti "operaatio Säkki") oli Puolan laivaston operaatio toisen maailmansodan alkuvaiheissa. Siinä viidestä sen sukellusveneestä muodostui suoja, joka esti Saksan laivastoa tulemasta Puolan rannikolle, ja ne hyökkäsivät vihollislaivoja vastaan, jotka pommittivat Puolan rannikon linnoituksia, etenkin linnoitettua Helin niemimaata.


title: Madrepora oculata

text:
Madrepora oculata on kivikorallilaji, joka muodostaa riuttoja syvällä meressä. Se on rakenteeltaan hauras ja kasvaa usein "Lophelia"-lajien keskellä.
Sillä ei ole symbioottisia zooksantellileviä, jotka tuottaisivat ravintoa yhteyttämällä.


title: Markku Slawyk

text: Markku Slawyk (s. 8. joulukuuta 1962 Saarijärvi, Suomi) on saksalainen aktiiviuransa lopettanut maahockeypelaaja, olympia-, MM- ja EM-mitalisti.


title: Markku Slawyk

text: Slawyk kuului Länsi-Saksan miesten maahockeymaajoukkueeseen vuosina 1982–1987. Hän pelasi maajoukkueessa 96 ottelua, joista 12 hallissa. Los Angelesin kesäolympialaisissa 1984 Länsi-Saksa saavutti hopeaa, vuonna 1986 MM-pronssia ja vuonna 1983 EM-pronssia.


title: Desmophyllum cristagalli

text: Desmophyllum cristagalli on kivikorallilaji, joka elää syvällä meressä, yli 200 merin syvyydessä. Sillä ei ole symbioottisia zooksantellileviä, jotka tuottaisivat ravintoa yhteyttämällä.


title: Salginatobelin silta

text: Salginatobelin silta () on maantiesilta, joka sijaitsee Sveitsissä Graubündenin kantonissa sijaitsevassa Schiersin kunnassa. Sillan kautta kulkee Schiersistä Schudersin kylään johtava tie. Silta ylittää Salginabach-puron, joka laskee Reinin sivujokeen, Landquartjokeen, laskevaan Schraubachjokeen.


title: Salginatobelin silta

text: Silta on valmistunut vuonna 1930. Tyypiltään se on betonista valettu kaarisilta yli rotkon. Sillalla on pituutta 133 metriä ja leveyttä 3,5 metriä. Sillan on suunnitellut insinööri Robert Maillart. Kun siltaa rakennettiin vaikeissa olosuhteissa vuonna 1929, työmaa ei vaatinut yhtään ihmishenkeä. Betonivalu tehtiin käsityönä.


title: Hayate no gotoku

text: Hayate no gotoku on japanilainen mangasarja. Tyylilajiltaan se on romanttinen komedia ja parodia sekä kohderyhmältään shōnen. Mangaa on julkaistu Japanissa vuodesta 2004 alkaen Weekly Shōnen Sunday -lehdessä. Siitä on tehty myös 52 jakson mittainen animesarja, jota esitettiin ensimmäisen kerran vuosina 2007-2008.


title: Thomas Christopher Hofland

text:
Thomas Christopher Hofland (1777 – 1843) oli englantilainen taidemaalari. Hän syntyi Worksopissa vuonna 1777, ja kolme vuotta myöhemmin perhe muutti Lontooseen. Isän puuvillayritys kaatui, kun Thomas Hofland oli 19-vuotias, ja hänen piti löytää uusi ansionlähde. Niinpä hän alkoi maalata maisematauluja. Hän sai jonkin verran opetusta John Rathbonelta, mutta oli lähinnä itseoppinut, ja elätti itseään enemmän opettajana kuin taulujen myynnillä. Ranskan hyökkäyksen uhatessa Hofland liittyi Kew’n vapaaehtoisjoukkoihin ja sai samalla tilaisuuden piirtää Kew’n puutarhan eksoottisia kasveja.
Hän toimi taideopettajana ensin Kew’ssa, muutti vuonna opettajaksi 1805 Derbyyn ja 1808 Leedsiin. Hän maalasi kopioita tunnettujen taiteilijoiden kuten Gainsboroughin teoksista ja sai näitä kaupaksi. Myös hänen omiin luonnoksiinsa perustuvista pienistä maisematauluista tuli suosittuja.


title: Thomas Christopher Hofland

text: Hofland ei päässyt koskaan Royal Academy of Artsin jäseneksi. Sen sijaan hän oli aktiivinen taideseuran Society of British Artists jäsen sen perustamisesta kuolemaansa asti ja osallistui säännöllisesti sen näyttelyihin Suffolk Streetillä. 63-vuotiaana hän pääsi vihdoin matkustamaan Italiaan ja kävi Napolissa ja Pompejissa. Firenzessä hän sairastui kuumeeseen ja palasi kotiin huonokuntoisena. Hän kuoli vatsasyöpään Leamington Spassa kaksi vuotta myöhemmin.


title: Thomas Christopher Hofland

text: Hofland oli naimisissa kirjailija Barbara Hoflandin kanssa. Vaimo julkaisi lähes kaksikymmentä romaania ja kykeni elättämään niillä perheen.


title: Thomas Christopher Hofland

text: Hoflandin töitä on Tate Modernissa, Sheffieldin, Portlandin ja Derbyn kaupunginmuseoissa.


title: Särkijärven silta

text: Särkijärven silta sijaitsee Tampereella. Se yhdistää Vuoreksen ja Lahdesjärven kaupunginosat ylittäen Särkijärven.


title: Särkijärven silta

text: Silta valmistui vuonna 2011 ja sen avajaiset olivat 1. heinäkuuta. Sillan pituus on 310 metriä ja leveys 12 metriä. Rakenteeltaan silta on kolmijänteinen teräsbetonikantinen liittorakenteinen teräspalkkisilta. Sillan pilareiden jännevälit ovat 72, 96 ja 72 metriä. Silta on Tampereen katuverkon pisin. Sillan on suunnitellut Pontek Oy, ja sillan on rakentanut Insinööritoimisto Seppo Rantala Oy. Se on n. 13 metriä korkea.


title: Lastuja – taiteilijasuvun vuosisata

text: Lastuja – taiteilijasuvun vuosisata on Peter von Baghin ohjaama dokumenttielokuva vuodelta 2011. Elokuva kertoo Juhani Ahon suvun tarinaa 1800-luvun lopulta kohti nykyaikaa. Keskeisiä henkilöitä elokuvassa ovat Juhani Aho, hänen vaimonsa taidemaalari Venny Soldan-Brofeldt ja Ahon lapset Heikki Aho ja Björn Soldan. Kolmatta sukupolvea edustaa Juhani Ahon lapsenlapsi valokuvaaja Claire Aho.


title: Kazlų Rūdan rautatieasema

text: Kazlu Rudan rautatieasema () on Liettuan rautateiden risteysasema Kaunasin ja Kybartai välisellä radalla Kazlų Rūdan pikkukaupungissa Liettuan eteläosissa.


title: Kazlų Rūdan rautatieasema

text: Kazlu Ruda on rautateiden risteyspaikkakunta. Se sijaitsee likimain Kaunasista Kybartaihin vievän radan puolivälissä; vajaa kilometri aseman länsipuolella radasta haarautuu lisäksi etelään Marijampolėen ja Šeštokahin vievät raiteet. Jälkimmäinen ratayhteys jatkuu edelleen Puolaan, esimerkiksi Varsovaan saakka. Kansainvälistä henkilö- ja rahtiliikennettä ratapihalla aiheuttaa kuitenkin erityisesti Venäjän rautateiden liikenne Kaliningradin alueen ja Baltian itäpuolisen Venäjän välillä. Kaliningradiin matkaavat henkilöjunat eivät kuitenkaan pysähdy Kazlu Rudassa, vaan matkustajan on ensin otettava juna esimerkiksi rajakaupunki Kybartaihin (49 km), josta useisiin Kaliningradin juniin voi nousta (Venäjän viisumi tarvitaan).


title: Leroy Kemp

text: Leroy "Lee" P. Kemp Jr. (synt. Darnell Freeman, s. 24. joulukuuta 1956 Cleveland, Ohio) on aktiiviuransa lopettanut yhdysvaltalainen vapaapainija, maailmanmestari ja Pan-Amerikan kisojen voittaja.


title: Leroy Kemp

text: 74 kilogramman painoluokassa kilpaillut Kemp voitti painijanurallaan vapaapainissa kolme maailmanmestaruutta, MM-pronssin ja kaksi Pan-Amerikan kisojen kultamitalia. Yhdysvaltain boikotin takia hän ei voinut osallistua Moskovan vuoden 1980 kesäolympialaisiin.


title: Leroy Kemp

text: Vuonna 2008 Kemp nimettiin kansainväliseen painin hall of fameen.


title: Šeštokain rautatieasema

text: Šeštokain rautatieasema () on Liettuan eteläosissa, Lazdijain kunnallispiirin pienessä Šeštokain taajamassa sijaitseva rautatieasema. Asema sijaitsee linnuntietä vajaa 70 kilometriä Kaunasista lounaaseen, Puolan Varsovaan jatkavan radan varrella.


title: Šeštokain rautatieasema

text: Historiallisista syistä Puolaan vievä rata kääntyy noin 10 kilometriä Marijampolėn eteläpuolella itään Šeštokaihin noin 15 kilometrin matkan päähän, jonka mutkan jälkeen palaa Šeštokain ohitettuaan saman verran länteen.


title: Esma Agolli

text: Esma Agolli (1. heinäkuuta 1928 Tirana – 5. heinäkuuta 2010 Tirana) oli albanialainen näyttelijä. Hän debytoi teatteriesiintyjänä vuonna 1948, ja hänen repertoaariinsa kuului klassisia rooleja esimerkiksi näytelmissä "Kolme sisarta", "Leonce ja Lena" ja "Majatalon emäntä" (Albanian-ensiesitys). Agolli teki elokuvadebyyttinsä Hysen Hakanin lyhytelokuvassa "Fëmijët e saj" vuonna 1957. Hän teki vielä muutamia elokuvaesiintymisiä, mutta keskittyi pääasiassa teatteriin.


title: Esma Agolli

text: Agolli vetäytyi näyttämöltä virallisesti vuonna 1980, mutta jatkoi esiintymistä myöhemminkin satunnaisesti. Esimerkiksi vuonna 2005 hänellä oli rooli Ruzhdi Pulahësin näytelmässä "Streha e të". Hänelle myönnettiin ansioituneen taiteilijan arvonimi. Hän kuoli sydänpysähdykseen kotonaan Tiranassa ollessaan 82-vuotias.


title: Siirtoleukapihdit

text: Siirtoleukapihdit ovat pienikokoiset pihdit, joita käyttävät muun muassa autonasentajat, koneasentajat, koneenkorjaajat ja LVI-asentajat työssään. Siirtoleukapihdeillä on muitakin nimityksiä, kuten liukunivelpihdit, vesipumppupihdit, papukaijapihdit, yleispihdit ja knipexit.


title: Joonas Piippola

text: Joonas Piippola on suomalainen kilpatanssija,tanssinopettaja ja koreografi. Hän on voittanut yhdeksän kertaa latinalaistanssien Suomen mestaruuden, nuorisosarjassa vuosina 2003 ja 2004 sekä yleisessä champion-luokassa vuosina 2007, 2008, 2009, 2011, 2012,2013 ja 2014. Viidellä ensimmäisellä mestaruuskerralla hänen tanssiparinaan oli Katri Mäkinen, 2011–2012 Laura Wimmer, 2013 moldovalainen Ecaterina Jeleznii ja 2014 Tiina Koskenvalta. Piippolan ja Jelezniin ensimmäinen yhteinen kilpailu oli joulukuussa 2012, jossa he voittivat Pohjois-Euroopan mestaruuden. 2013 kesällä hän alkoi tanssia Tiina Koskenvallan kanssa, joka on Suomen mestari vuodelta 2010, jolloin Piippola ei kilpaillut.


title: Joonas Piippola

text: Piippolan parhaimmat saavutukset arvokilpailuissa ovat tähän mennessä 3.sija Euroopan Cup 2007, 7.sija World Cup 2011, 15.sija EM-kilpailut 2011/2014, 20.sija MM-kilpailut 2007/2011. Hän edustaa tanssiurheiluseura Vueltaa Oulusta.


title: Joonas Piippola

text: Joonas Piippolalla on Oulussa oma tanssikoulu; Tanssikoulu Vamos, jossa hän toimii toimitusjohtajana ja opettajana. Tanssikoulun hän perusti vuonna 2013 elokuussa. .


title: HMS Mars

text: Mars oli Ruotsin laivaston lippulaiva ja aikanaan maailman suurimpia aluksia. Se tunnettiin omana aikanaan myös nimellä "Makalös" ja perimätiedon mukaan myös nimellä "Jutehataren" ("Tanskalaisten vihaaja").. Se upposi toukokuussa 1564 taistelussa Tanskan ja Lyypekin laivastoja vastaan. Taistelu oli osa pohjoismaiden seitsenvuotista sotaa. Aluksen päällikkö oli amiraali Jacob Bagge, jolla oli johdettavanaan 37 alusta. Itämerestä Öölannin läheltä löytynyt hylky on varmistunut Marsiksi.


title: HMS Mars

text: Taistelua oli käyty kaksi päivää, kun alus sai osuman kylkeen, syttyi tuleen ja räjähti. Sen miehistön suuruus oli 670, ja siinä oli mahdollisesti 173 tai 107 kanuunaa. Laiva vei miehistöstä mukanaan 600.


title: Lamorna Birch

text: Samuel John Lamorna Birch (1869–1955) oli englantilainen taidemaalari. Hän kiinnostui piirtämisestä asuessaan kalastuksenvalvojan luona oppimassa perhokalastusta. Hän työskenteli aluksi tehtaissa ja säästi rahaa voidakseen siirtyä täysipäiväiseksi taiteilijaksi. Hän onnistui myymään maalauksiaan ja piirroksiaan varakkaille tehtailijoille. Vuonna 1889 hän muutti Cornwalliin. Vuonna 1895 hän kävi Pariisissa Académie Colarossissa opiskelemassa maalausta vajaan vuoden verran, ja 1902 hän asettui Cornwallin Lamornaan. Hän otti paikan nimen omaksi nimekseen, koska samaan aikaan vaikutti toinenkin Birch-niminen taiteilija. Birch oli perustamassa Lamornaan taiteilijasiirtokuntaa, josta tuli myöhemmin kuuluisa. Hänen töitään on Lemington Span, Sheffiledin, Dorsetin, North Lincolnshiren ja Derbyn kaupunginmuseossa sekä Penlee House Gallery Museumissa ja Royal Institution of Cornwallissa.


title: HP TouchPad

text: HP TouchPad oli Hewlett-Packardin valmistama webOS-pohjainen taulutietokone. Laite esiteltiin helmikuussa 2011 ja se tuli myyntiin 1. heinäkuuta Yhdysvalloissa. Laitteen valmistus lopetettiin ja loput varastot myytiin alennuksella elokuun puolenvälin jälkeen.


title: HP TouchPad

text: Laitteessa on 9,7 tuuman näyttö 1024×768 pikselin resoluutiolla. Suorittimena on 1,2 gigahertsin kaksiytiminen Qualcomm Snapdragon APQ8060 -järjestelmäpiiri. Lisäksi laitteessa on WLAN- ja Bluetooth-yhteydet, 1,3 megapikselin kamera videopuheluita varten ja 1024 MB muistia.


title: HP TouchPad

text: Laite käyttää webOS 3.0 -käyttöjärjestelmää, joka on alun perin Palmin kehittämä Linux-pohjainen mobiilikäyttöjärjestelmä, jonka HP sai ostaessaan Palmin 1,2 miljardilla.


title: HP TouchPad

text: Laitteen hinnat olivat saman kuin Applen iPadillä, 16 gigatavun tallennustilalla varustettu malli maksoi 499 dollaria ja 32 gigatavun malli 599 dollaria.


title: HP TouchPad

text:
TouchPad myi huonosti. Elokuun alussa hintoja oli alennettu sadalla dollarilla. Verkkolähteiden mukaan yhdysvaltalainen Best Buy -ketju oli tilannut 270 000 laitetta, joista se oli saanut myytyä 25 000.
18. elokuuta HP ilmoitti TouchPadin ja webOSia käyttävien älypuhelinten tuotelinjan lakkauttamisesta. Loput laitteet myytiin HP:n verkkokaupassa 99 dollarin hintaan.


title: Hosny Abd Rabo

text: Hosny Abd Rabo Abdel Mottaleb Ibrahim (arabiaksi: حسني عبد ربه عبد المطلب إبراهيم, s. 1. marraskuuta 1984 Ismaïlia, Egypti) on egyptiläinen jalkapalloilija, pelipaikaltaan puolustava keskikenttäpelaaja. Hän edustaa tällä hetkellä Ismailyn joukkuetta Egyptin valioliigassa. Hosny on myös tärkeä osa Egyptin maajoukkuetta, jota hän on edustanut vuodesta 2004. Hosny johti joukkueensa mestaruuteen Afrikan-mestaruuskilpailuissa 2008, jossa hänet myös valittiin turnauksen parhaaksi pelaajaksi.


title: Artur Schnabel

text: Artur Schnabel (17. huhtikuuta 1882 – 15. elokuuta 1951) oli itävaltalainen pianisti ja säveltäjä. Vuodesta 1944 lähtien hän oli Yhdysvaltain kansalainen.


title: Artur Schnabel

text: Schnabel opiskeli pianonsoittoa muun muassa Theodor Leschetizkyn johdolla ja hänestä itsestäänkin tuli vaikutusvaltainen pedagogi. Hän tuli yhdeksi aikansa merkittävimmistä pianisteista etenkin Beethovenin tulkitsijana, jonka pianosonaattien esitykset vaikuttivat laajalti wieniläisklassikkojen tulkintaan. Hän tuli tunnetuksi myös Brahmsin ja Schubertin tulkitsijana.


title: Heikki Kokko (täsmennyssivu)

text: Heikki Kokko -nimisiä henkilöitä:


title: Kronqvist

text: Kronqvist on muun muassa seuraavien henkilöiden sukunimi:


title: Hytönen

text: Hytönen on suomalainen sukunimi, joka on muun muassa seuraavilla henkiöillä:


title: Mitäs pienistä

text: Mitäs pienistä on Dean Parisotin ohjaama romanttinen komediaelokuva, joka sai ensi-iltansa 25. marraskuuta 1998. Elokuvan pääosissa esiintyvät Drew Barrymore, Luke Wilson ja Jake Busey.


title: Baoulén kieli

text: Baoulén kieli kuuluu länsiafrikkalaisiin gurilaisiin kieliin. Baouléa puhutaan Norsunluurannikon keskiosissa, ja se elää varsinkin Buaken kaupungissa, jossa sitä puhutaan jopa enemmän äidinkielenä kuin ranskaa. Baouléa ei opeteta koulussa, joten kielen säilyminen riippuu vanhemmista.


title: Giulio Berruti

text: Giulio Berruti, koko nimeltään Giulio Maria Berruti (s. 27. syyskuuta 1984 Rooma) on italialainen näyttelijä.


title: Giulio Berruti

text: Berruti on koulutukseltaan hammasteknikko ja suorittanut hammaslääketieteen opintoja. Hän on hyvin kiinnostunut mekaniikasta ja patentoinut vuonna 2011 sukeltajien pelastamiseen tarkoitetun järjestelmän S.A.S.


title: Giulio Berruti

text: Giulio Berrutin ura kameroiden edessä alkoi valokuvamallina ja esiintymällä tv-mainoksissa. Hänen ensiesiintymisensä valkokankaalla oli pieni sivurooli vuonna 2003 valmistuneessa, yhdysvaltalaisen Jim Fallin ohjaamassa elokuvassa Lizzie McGuire. Jatkoa seurasi vuonna 2005, jolloin hän esiintyi Luca Guadagninon ohjaamassa elokuvassa Melissa P. Hänen ensiesiintymisensä televisiossa nähtiin vuotta myöhemmin 2006 draamasarjassa La freccia nera.


title: Giulio Berruti

text: Suomessa Giulio Berruti muistetaan erityisesti romantiikkaa tihkuvista sankarirooleistaan TV2:n esittämissä televisiosarjoissa Ihanan Elisan tytär "(La Figlia di Elisa)" ja Haukka ja kyyhkynen "(Il falco e la Colomba)".


title: Porte Saint-Denis

text: Porte Saint-Denis on riemukaari Pariisin kaupungissa Ranskassa. Riemukaari valmistui vuonna 1672. Riemukaaren arkkitehtina toimi François Blondel.


title: Haukka ja kyyhkynen

text: Haukka ja kyyhkynen "(Il falco e la Colomba)" on romantiikkaa tihkuva, vuonna 2009 valmistunut italialainen historiallinen draamasarja. Suomessa sarjaa on esittänyt TV2 vuonna 2011. Sarja perustuu löyhästi ranskalaisen kirjailijan Stendhalin "(oik. Marie-Henri Beyle)" romaaniin "(L'Abbesse de Castro, 1832)".


title: Haukka ja kyyhkynen

text: Sarjan tapahtumat sijoittuvat 1500-luvun Italiaan, jolloin vallasta taisteltiin verisesti maallisen ja kirkollisen hallinnon välillä. Aatelissuvut liittoutuivat toisiaan vastaan, ja vihollisen varalta piti aina turvata selustansa.


title: Haukka ja kyyhkynen

text: Kapteeni Giulio Branciforte "(Giulio Berruti)" on lähtöisin köyhistä oloista mutta onnistunut etenemään sotilasuralla. Hän kuuluu kardinaali Pompeo Colonnan joukkoihin, jonka pyrkimyksenä on syöstä paavi vallasta. Elena Campireali "(Cosima Coppola)" on viettänyt suojattua lapsuutta luostarissa mutta nyt hänen perheensä on naittamassa tyttärensä varakkaalle vanhemmalle miehelle. Erityisesti Elenan äidin mielestä Prinssi Savelli on varsin sovelias naimakauppa paavimielisen Campirealin tyttärelle. Toisin kuitenkin käy. Elenan ja Giulion maailmat ovat yhtä kaukana toisistaan kuin yö ja päivä, mutta kun kohtalon oikku johdattaa heidät yhteen, nuoret rakastuvat toisiinsa palavasti, ja ovat valmiita uhmaamaan aikansa tiukkoja sosiaalisia normeja ja vaarallista poliittista vehkeilyä.tietoa:


title: Haukka ja kyyhkynen

text: Uudessa romanttisessa draamasarjassa eletään 1500-lukua Italiassa, aikana jolloin vallasta taisteltiin verisesti maallisen ja kirkollisen hallinnon välillä. Aikana jolloin aatelissuvut liittoutuivat toisiaan vastaan, ja vihollisen varalta piti aina turvata selustansa. Kaksi rakastavaista, Elena ja Giulio, taistelevat oikeudesta onneen. Vaihtoehtoja on vain kaksi: rakkaus tai kuolema!


title: Rääkkylän ufoaalto

text: Rääkkylän ufoaalto on 1990-luvun alussa Pohjois-Karjalassa Rääkkylässä tapahtunut ufohavaintojen sarja. Ilmiöiden havainnot keskittyivät järvialueelle ja erityisesti Pohjois-Karjalan Orivedelle. Havaintojen huippu saavutettiin talvella 1993, jolloin ufotutkijat myös järjestivät tarkkailun aktiivisimmalle alueelle. Muutamissa tapauksissa havaitsijat pystyivät tuttujen maamerkkien avulla paikantamaan kohteet tarkasti sekä tekivät etsintöjä jälkien löytämiseksi.


title: Rääkkylän ufoaalto

text: Havaintoja tehtiin kymmeniä. Havainnot olivat pääasiassa valoja, joiden sijainti ja käyttäytyminen kiinnittivät havaitsijan huomion. Jotkin ilmiöt olivat niin lyhytkestoisia, että esimerkiksi ryhmästä vain yksi, joka sattumalta katsoi oikeaan suuntaan, ehti tehdä havainnon. Tyypillisesti kohde nähtiin liikkessä hieman jään pinnan yläpuolella ja ilmestyessään se "syttyi" näkyviin ja vastaavasti katosi "sammumalla".


title: Rääkkylän ufoaalto

text: Useita havaintoja tehtiin selkeämpirajaisesta pyöreäkulmaisesta valokolmiosta. Kerran havaittiin aivan pinnan tuntumassa tai mahdollisesti laskeutuneena olleessa kohteessa aluksen kaltaisia piirteitä. Siitä voitiin erottaa ikkunat, mahdollinen valaistu sisätila sekä ikkunasta toiseen kiertävä valo.


title: Rääkkylän ufoaalto

text: Kerran jäältä löydettiin jälki, josta otettiin näytteitä.


title: Rudolf Heidenhain

text: Rudolf Peter Heinrich Heidenhain (29. tammikuuta 1834 Marienwerder, Itä-Preussi – 13. lokakuuta 1897 Breslau, Saksa) oli saksalainen fysiologi. Hän oli kouluaikana kiinnostunut moninaisista luonnontieteistä ja myöhemmin opiskeli lääketiedettä Königsbergissä, Hallessa sekä Berliinissä, josta hän valmistui tohtoriksi. Heidenhain tutki muun muassa monipuolisesti hermoston ja sydämen toimintaa.


title: Myllyojan silta

text: Myllyojan silta on teräsrakenteinen, vuonna 1980 rakennettu silta, joka ylittää Maarian altaan Turussa. Silta on tarkoitettu lähinnä ulkoilijoille ja tarjoaa yhteyden Maarian altaan länsipuolelta Paimalantieltä altaan itäpuoliselle metsäalueelle.


title: Myllyojan silta

text: Myllyojan siltaa on kutsuttu ”sillaksi, joka ei johda mihinkään”. Siitä kohuttiinkin aikoinaan, koska mikään tie ei johtanut sinne ja se päättyi vastarannalla kallionnyppylään. Silta on kuitenkin osoittautunut hyödylliseksi, sillä ilman sitä ulkoilijat pääsisivät altaan toiselle puolelle vain kaukaa kiertämällä.


title: Dom Sovetov

text: Dom Sovetov (, ) on stalinistiseen tyyliin rakennettu toimistorakennus Pietarin kaupungissa Moskovskaja ploštšadin aukiolla Venäjällä. Rakennusta alettiin rakentaa vuonna 1936 ja se valmistui vuonna 1941. Rakennus on 51 metriä korkea. Dom Sovetovin edessä sijaitseva Lenin-patsas rakennettiin vuonna 1970, jolloin myös aukio uudistettiin. Vuonna 2006 Dom Sovetovin eteen lisättiin suihkulähteitä. Nykyään rakennuksen omistaa JSC Holding Company Leninets. Rakennuksen suunnitteli venäläinen arkkitehti Noi Trotski. Dom Sovetovin edessä sijaitsevan Lenin-patsaan on suunnitellut Mihail Anikušin.


title: Dom Sovetov

text: Rakennus rakennettiin alun perin kommunistista puoluetta varten. Neuvostoliiton kaaduttua rakennus siirtyi toimistokäyttöön.


title: Rick McCallum

text: Richard ”Rick” McCallum (s. 23. elokuuta 1952 Heidelberg) on saksalaissyntyinen yhdysvaltalainen elokuvatuottaja. Hänet tunnetaan parhaiten "Indiana Jones Junior" -televisiosarjan ja "Tähtien sota" -elokuvasarjan vuosien 1999–2005 ”esiosien” ("", "" ja "") tuottajana.


title: Henry Gilroy

text: Henry Gilroy on yhdysvaltalainen käsikirjoittaja ja tuottaja. Hän on yksi "" -televisiosarjan käsikirjoittajista.


title: Revsudden

text: Revsudden on niemi Kalmarinsalmella Öölannin takana. Se kuuluu Kalmarin kuntaan. Niemellä oli vuonna 2005 81 asukasta.


title: Jalkapallo kesäolympialaisissa 2012

text: Vuoden 2012 kesäolympialaisten jalkapalloturnaus pelattiin 25. heinäkuuta ja 11. elokuuta välisenä aikana.


title: Jalkapallo kesäolympialaisissa 2012

text: Kuusi eri stadionia Yhdistyneissä Kuningaskunnissa isännöi olympialaisten jalkapalloturnausta.


title: Jalkapallo kesäolympialaisissa 2012

text: Ison-Britannian miesten joukkue pelasi ottelunsa Manchesterissa (26. heinäkuuta), Lontoossa (29. heinäkuuta) ja Cardiffissa (1. elokuuta).


title: Konkona Sen Sharma

text: Konkona Sen Sharma (s. 3. joulukuuta 1979) on intialainen näyttelijä, joka esiintyy pääasiassa taide-elokuvissa. Hän on voittanut kaksi National Film Awards -palkintoa, kaksi Filmfare Awards -palkintoa ja yhden Filmfare Awards East -palkinnon. Hänen äitinsä on näyttelijä ja elokuvantekijä Aparna Sen.


title: Konkona Sen Sharma

text: Konkona Sen Sharma meni naimisiin näyttelijä Ranvir Shoreyn kanssa 3. syyskuuta 2010. Heidän ensimmäinen lapsensa Haroon syntyi 15. maaliskuuta 2011.


title: Astronomy (Dragonlandin albumi)

text: Astronomy on power metal-yhtye Dragonlandin viides studioalbumi, joka julkaistiin 13. marraskuuta 2006.


title: Luettelo televisiosarjan Pirunpelto henkilöistä

text:
Tämä on luettelo Pirunpelto-televisiosarjan henkilöistä.
Tommi Jussila on sarjan miespäähenkilö, Espoosta lähtöisin oleva poliisi, jonka Anni kutsui Tyrisevälle Tommin isän Huuko Lammin kuoltua. Hän muutti Espoosta Tyrisevälle, kun hänen puolisonsa Jutta petti häntä kiinteistövälittäjä Kimi Kallion kanssa sarjan ensimmäisessä jaksossa.


text: Anni Kantonen on Asseri Kantosen tytär ja sarjan naispäähenkilö.


text: Piiku Tyrjälä on Vilho Tyrjälän tytär ja Tyrjän Betonin toimitusjohtaja. Piikun äiti ja veli kuolivat kolarissa ennen sarjan tapahtumia.


text: Asseri Kantonen on Annin isä ja Tyrjän Betonin toinen perustaja mutta hän oli riitautunut Vilho Tyrjälän kanssa, koska Asserin ex-vaimo oli pettänyt hänen kanssaan.


text: Vilho Tyrjälä on Tyrjän Betonin johtaja ja toinen perustaja, joka kuoli Östelän ja Sorjosen aiheuttamassa tulipalossa.


text: Ossi Östelä oli Tyrisevän osuuspankin pankinjohtaja, mutta menetti työpaikkansa ja siirtyi Tampereella olevan pankin työntekijäksi, josta hän sai myöhemmin potkut raiskattuaan sihteeri Tuuli Lemmityn. Viimeisessä jaksossa hän ampui useita henkilöitä, mutta kuoli jouduttuaan venäläisen mafiamiehen ampumaksi.


text: Helena Östelä on Tyrisevän ensimmäinen kunnanjohtaja ja Ossi Östelän ex-vaimo.


text: Kosti Sorjonen on paikallinen yrittäjä, joka omistaa soramontun Pirunharjun naapurissa mutta myi sen neljännellä tuotantokaudella. Sorjonen yrittää monesti saada rahaa milloin mitenkin. Hän oli myös Ossi Östelän kaveri ja rikoskumppani.


text: Sutki Rastas on hiukan pöhkö ja sarjan koomisin henkilö. Hän on Sorjosen juoksupoika, joka sai ison perinnön Kanadasta, kuolleelta tädiltään. Osalla rahoista Sutki osti oman kuorma-auton ja alkoi ajamaan Tommi Jussilan omistamalta Pirunharjulta soraa Tyrjän Betonille.


text: Ylikonstaapeli Härmälä oli Tyrisevän kyläpoliisi, joka on sarjan aikana pannut putkaan Tommin, Sutkin, Sorjosen ja Östelän. Hän selvitteli yhdessä Tommin kanssa muun muassa Östelän ja Sorjosen rikoksia. Härmälä eläköityi sarjan lopussa.


text: Niina Hakala oli Tommin työkaveri Espoosta, joka saapui kolmannella tuotantokaudella Tyrisevälle ja jäi kauden lopussa työttömäksi.


text: Jari Kievari on Saara Kievarin veli. Jari omistaa maatilasta osan.


text: Tuuli Lemmitty oli Tyrisevän pankin työntekijä. Hän erosi pankista Östelän raiskattua tämän. Myöhemmin hän meni kihloihin Jari Kievarin kanssa.


text: Saara Kievari on Jari Kievarin sisko. Hän omistaa osan maatilasta, josta hänen veljensä Jari omistaa loput. Hän myös lemmiskeli useasti "Sutkin" kanssa.


text: Hely Korpela on Tyrisevän Sanomien toimittaja, joka lemmiskeli Östelän ja Sorjosen kanssa. Östelä raiskasi tämän.


text: Kovaljenko on venäläinen liikemies ja yrityksen toimitusjohtaja, joka solmi sarjan ensimmäisessä jaksossa yhteistyösopimuksen Tyrjän Betonin kanssa. Hän palasi sarjaan seuraavan kerran 4. tuotantokaudella, ja viimeisessä jaksossa joutui Östelän ampumaksi, josta kuitenkin selvisi säikähdyksellä.


text: Volkov on venäläinen mafiamies, joka esiintyi neljännellä tuotantokaudella. Hän kidnappasi Diman kanssa Anni Kantosen aikomuksena saada vaihdossa Rummin rahat.


text: Dima on venäläinen mafiamies, joka esiintyi neljännellä tuotantokaudella. Hän kidnappasi Volkovin kanssa Anni Kantosen aikomuksena saada vaihdossa Rummin rahat.


text: Pavlov on venäläinen mafiapomo, joka esiintyi neljännellä tuotantokaudella. Hahmoa esittää sarjan kuuluisa ohjaaja Jukka Mäkinen. Hahmo on hyvin salaperäinen ja häntä on kuvattu pelkästään takaapäin.


text: Torikka omistaa maatilan Tyrisevällä vaimonsa Aunen kanssa ja on omistanut myös sikalan.


text: Rummi oli Ossi Östelän rikoskumppani, joka esiintyi kolmannella tuotantokaudella. Östelä lopulta aiheutti Rummille kuolettavan auto-onnettomuuden, aikomuksenaan varastaa hänen rahansa.


title: Demons & Wizards (albumi)

text: Demons & Wizards on Blind Guardianin ja Iced Earthin voimahahmojen Hansi Kürschin ja Jon Schafferin yhteisen musiikkiprojektin Demons & Wizardsin debyyttialbumi. Se julkaistiin vuonna 2000.


title: The Biggest Loser: Toinen mahdollisuus

text: The Biggest Loser: Toinen mahdollisuus on yhdysvaltalaisen "Suurimman pudottajan" kahdeksas tuotantokausi. Kauden ensimmäinen lähetys Yhdysvalloissa oli 15. syyskuuta 2009. Suomessa tuotantokausi esitettiin kesä–heinäkuussa 2012.


title: The Biggest Loser: Toinen mahdollisuus

text: Kilpailijat kilpailevat 250 000 dollarin pääpalkinnosta, joka myönnetään finalistille, joka on pudottanut prosentuaalisesti eniten painoa.


title: The Biggest Loser: Toinen mahdollisuus

text: Kauden teemana oli se, että kukin kilpailija olisi kokenut sydänsuruja tai tragedioita elämänsä aikana. Joukossa oli muun muassa Shay Sorrels, joka varttui perhehoidossa, koska hänen äitinsä taisteli heroiiniriippuvuutta vastaan. Abby Rike oli menettänyt aviomiehensä, viisivuotiaan tyttärensä ja poikavauvansa, kun he kuolivat kahden auton nokkakolarissa vuonna 2006. Amanda Arlauskas pääsi kilpailuun voitettuaan seitsemännen kauden finaalissa yleisöäänestyksen, Erinn Egbert oli Amandan vastus, mutta hävittyään yleisöäänestyksen sai hän kuitenkin kotiin oman henkilökohtaisen valmentajan. Kilpailija Daniel Wright kilpaili aiemmin ja palasi jatkamaan sitä minkä ”aloitti”.


title: The Biggest Loser: Toinen mahdollisuus

text: Toinen muutos kaudella kahdeksan oli, että molemmat valmentajat treenasivat kaikkien kilpailijoiden kanssa. Viidennellä viikolla joukkueet muuttuivat mustaan Jillianin ja siniseen Bobin joukkueeksi.


title: The Biggest Loser: Toinen mahdollisuus

text:
Kilpailijat ovat listattu putoamisjärjestyksen mukaan.
Huomaa, että taulukossa pudotetut painot ovat paunoina, ei kilogrammoina. Yksinkertainen mittayksikkömuunnin löytyy täältä.
Kuka äänesti ketäkin.


title: The Biggest Loser: Toinen mahdollisuus

text: HuomioitavaaContestants are listed in reverse chronological order of elimination.


title: Heksokinaasi

text: Heksokinaasi on entsyymi, joka katalysoi heksoosisokereiden fosforylaatiota. Tavallisin substraatti on glukoosi osana glykolyysiä, mutta entsyymi katalysoi fosfaattijohdannaisten muodostumista myös muista heksooseista, kuten mannoosista ja fruktoosista. Heksokinaasin EC-numero on EC 2.7.1.1.


title: Heksokinaasi

text: Monilla eliöillä heksokinaasi on kooltaan noin 50 kDa oleva monomeeri, jossa on kolo, johon substraatti sitoutuu. Ihmisillä ja muilla nisäkkäillä kolme neljästä tavattavasta isoentsyymistä ovat dimeerejä ja kooltaan noin 100 kDa. Nisäkkäillä on neljä heksokinaasin isoentsyymiä. Näistä heksokinaasi I on yleisin ja esiintyy aivoissa, lihaksissa ja erytrosyyteissä. Heksokinaasi II on yleinen lihaksistossa, heksokinaasi III erytrosyyteissä ja heksokinaasi IV eli glukokinaasi haimasaarekkeissa ja maksassa. Heksokinaasi on usein sitoutuneena mitokondrion ulkokalvon poriiniproteiiniin.


title: Heksokinaasi

text: Heksokinaasissa tapahtuu heksoosisokerin sitoutuessa konformaation muutos, jota kutsutaan indusoiduksi sovitteeksi. Sokerin sitoutuessa entsyymiin toinen alayksiköistä pyörähtää 12° ympäri ja substraatti jää entsyymin sisään muodostuvaan kammioon. Tämän vuoksi substraatin kemiallinen ympäristö muuttuu poolittomammaksi, mikä edesauttaa reaktiota. Tällöin myöskään vesi ei pääse aktiiviseen keskukseen aiheuttamaan ATP:n hydrolyysiä ADP:ksi ja fosfaatti-ioniksi.


title: Heksokinaasi

text: Heksokinaasi tarvitsee toimiakseen Mg- tai Mn-ioneja, jotka koordinoituvat ATP-molekyyliin. Entsyymin aktiivisessa kohdassa oleva aspartaamihappo deprotonoi C6-hiilessä olevan hydroksyyliryhmän, joka hyökkää ATP-molekyylin fosforihappoon ja samalla yksi fosfoesterisidos katkeaa ja muodostuu ADP-molekyyli. Tämän jälkeen heksoosi-6-fosfaatti, usein glukoosi-6-fosfaatti, irtoaa.


title: Heksokinaasi

text:
Heksokinaasia inhiboivat reaktion tuotteet heksoosi-6-fosfaatit, esimerkiksi glykolyysin yhteydessä glukoosi-6-fosfaatti. Heksokinaasin substraateista korkeat glukoosikonsentraatiot heikentävät heksokinaasi III -isoentsyymin toimintaa.
Mutaatiot heksokinaasin toimintaa ohjaavissa geeneissä aiheuttavat virheellisesti toimivan entsyymin tuotantoa. Mutaatio periytyy resessiivisenä autosomaalisesti. Tällainen heksokinaasi ei muuta konformaatiotaan aktiiviseksi substraatin sitouduttua. Puutoksen oireita ovat hemolyyttinen anemia ja toisinaan myös hyperbilirubinemia. Potilaat voivat olla myös henkisiltä kyvyiltään kehittymättömiä.


title: ATP-haastajakiertue

text: ATP-haastajakiertue () on miesten kansainvälinen tennisturnaussarja. Haastajakiertue on toiseksi korkeatasoisin tennisturnaussarja ATP Tour -turnausten jälkeen. Kolmas ja viimeisin taso on Futures, joka kuuluu Kansainvälisen tennisliiton kalenteriin. ATP-haastajakiertueita järjestää Association of Tennis Professionals.


title: ATP-haastajakiertue

text: Monet tennispelaajat nousevat huipulle haastajakiertueen turnausten kautta. Turnauksista saatavat ATP-pisteet määräytyvät turnauksista saatavien palkintorahojen mukaan. Turnauksista saatavien pisteiden avulla voi saada paikan isompiin turnauksiin. Vuonna 2008 järjestettiin 177 ATP-haastajaturnausta yli 40 maassa, jolloin niissä oli yhteensä 10,7 miljoonaa Yhdysvaltain dollaria palkintorahoja.


title: ATP-haastajakiertue

text: Vuonna 2010 kiertueen parhaaksi turnaukseksi valittiin Helsingissä pelattava IPP Open.


title: Gdynian satama

text: Gdynian satama (, LOCODE: PL GDY) on vuonna Puolan hallituksen vuonna 1920 tekemällä päätöksellä Gdańskinlahdelle rakennettu satama, joka sijaitsee Gdyniassa.


title: Gdynian satama

text:
Linjaliikenne on Gdynian satamalle erittäin merkittävää. Suomesta satamaan liikennöivät aluksillaan säännöllisesti esimerkiksi UPM-Kymmene Seaways, Transfennica ja Finnlines. Linjaliikenteessä suuri osa rahdista kuljetetaan konteissa. Useat linjaliikenteen alukset kuljettavat myös matkustajia ja ajoneuvoja.
Vuonna 2006 sataman kautta kulki 461 170 konttia ja 364 202 matkustajaa. Vuonna 2011 sataman kautta kulki konttiliikennettä 616 441 TEU:ta. Satama on Itämeren alueella tässä rahtilajissa suurimpia, joskin sitä suurempia konttiliikenteessä ovat ainakin Pietarin suursatama, Göteborgin satama ja vuodesta 2010 lähtien myös Puolan Gdańskin satama. Puolan kolmas suursatama eli Szczecin-Świnoujścien satama ei konttiliikenteen osalta ole yhtä merkittävä.


title: Gdynian satama

text:
Gdynian sataman vuosittainen rahtimäärä:
Vaikka Puolan valtiolla oli oikeudet Danzigin vapaavaltion satamaan (Gdańskin satama), se halusi oman sataman, joka olisi sen valvonnassa sekä poliittisesti että taloudellisesti.


title: Gdynian satama

text: Gdynian sataman rakentamispäätös tehtiin keskellä Puolan ja Neuvosto-Venäjän välistä sotaa. Vuonna 1921 alkanut rakentaminen sujui talousvaikeuksien vuoksi hitaasti, mutta sejm sääti syyskuussa 1922 lain, jolla töiden vauhti nopeutui. Vuonna 1923 valmistui 55-metrinen aallonmurtaja, 175-metrinen vuorovesisuoja ja pieni satama. Satama vihittiin 1923 tilapäiseksi sotilassatamaksi ja kalastajien tukikohdaksi, ja ensimmäinen valtamerilaiva saapui satamaan 13. elokuuta 1923.


title: Gdynian satama

text:
Hallitus teki marraskuussa 1924 sopimuksen sataman rakentamisesta ranskalais-puolalaisen konsortion kanssa. Vuoden 1925 lopulla valmistui seitsemän metriä syvä satama-allas, eteläinen aallonmurtaja, osa pohjoista aallonmurtajaa, rautatie, ja myös lastauslaitteet oli tilattu. Työt etenivät edelleen hitaasti ja saivat vauhtia vasta toukokuussa 1926, jolloin kauppa vilkastui ja taloudellinen tilanne oli kohentunut. Myös valtiovalta puuttui asiaan, ja vuonna 1930 saatiin valmiiksi monia merkittäviä rakennustöitä ja joitakin myös käynnistettiin. Gdynia oli vuonna 1920 vielä kylä, mutta sataman ympärille alkoi vuodesta 1925 alkaen syntyä myös Gdynian kaupunki, ja 1939 siellä oli asukkaita jo 120 000.
Saksalaiset valtasivat sataman ja kaupungin 1939 ja nimesivät sen Gotenhafeniksi. Satamasta tuli saksalaisten laivastotukikohta. Telakkaa laajennettiin 1940, ja siitä tuli Kielin telakan sivuhaara. Liittoutuneet pommittivat aluetta vuodesta 1943, tosin aiheuttamatta kovin suurta vahinkoa. Vasta saksalaisten vetäytyessä 1943 se tuhoutui suurelta osin Neuvostoliiton pommituksissa. Rakennuksista ja laitteista tuhoutui 90 prosenttia. Sataman suun tukki siihen upotettu taistelulaiva "Gneisenau", joka oli tuotu sinne korjattavaksi.


title: Gdynian satama

text: Satamassa toimii Gdynian telakka (Stocznia Gdynia). Telakalla puhkesi 1970 mielenosoituksia, ja niiden tukahduttamisessa kuoli vähintään 42 henkeä. Tapahtumilla oli merkittävä vaikutus Solidarnośćin syntymiseen.


title: Gdynian satama

text: Gdynian satamassa olevasta laivastotukikohdasta tuli 1999 Naton Itämerellä toimivien sukellusveneiden tukikohta koodinimellä "Cooperative Poseidon".


title: Shell-skripti

text: shell-skripti: eräissä komentotulkeissa (kuten esimerkiksi MS-DOS, tai Unix/Linux'in bash) voi tallettaa usein käytettyjä komentosarjoja tiedostoon, ns. skriptiin. Kun antaa komentotulkissa skriptin nimen, se suorittaa siinä olevat komennot. Joissain komentotulkeissa on ohjausrakenteita joilla voi ohjelmoida näitä skriptejä.


title: Gdynian laivastotukikohta

text: Gdynian laivastotukikohta (, Puolan sotasatama) on Puolan laivaston tukikohta Gdynian satamassa Gdynian ja Oksywien alueella. Se on 3. Laivaston ("3 Flotylla Okrętów") tukikohta. Se on hallinnollisesti erillinen Gdynian satamasta, ja se toimii itsenäisesti. Sillä on oma pääsy merelle ja liikenneyhteydet.


title: Gdynian laivastotukikohta

text: Tukikohdan rakentaminen alkoi 1923.


title: Derrick Sharp

text: Derrick Sharp (s. 5. lokakuuta 1971 Orlando) on yhdysvaltalais-israelilainen entinen koripalloilija.


title: Derrick Sharp

text: Sharp pelasi Brevardin collegessa koripalloa vuosina 1989–1991, mutta siirtyi kahdeksi kaudeksi Etelä-Floridan yliopistoon, jossa hän pelasi yliopistokoripalloa. Sharp aloitti ammattilaisuransa Maccabi Haderassa Israelin toisella sarjatasolla. Vuonna 1994 hän siirtyi samalla sarjatasolla pelanneeseen Hapoel Migdal-HaEmekiin, joka putosi kaudeksi 1995–1996 kolmannelle sarjatasolle. Tästä huolimatta Sharp siirtyi vuonna 1996 pääsarjan Maccabi Tel Aviviin. Hän voitti joukkueen paidassa Israelin mestaruuden vuosina 1996–2007, 2009 ja 2011. Lisäksi Sharp voitti Suproleaguen vuonna 2001 ja Euroliigan vuosina 2004 ja 2005. Kauden 2010–2011 päätteeksi hän lopetti ammattilaisuransa ja siirtyi Maccabi Tel Avivin apuvalmentajaksi.


title: Derrick Sharp

text: Sharp on saanut myös Israelin kansalaisuuden. Tämän ansiosta hän on edustanut maata vuosien 2001 ja 2003 EM-kilpailuissa.


title: The Human Centipede

text: The Human Centipede "(First Sequence)" (suom." Ihmistuhatjalkainen") on alankomaalainen kauhuelokuva, joka valmistui vuonna 2009. Elokuvan on käsikirjoittanut ja ohjannut Tom Six. Elokuva kertoo saksalaisesta, eläkkeellä olevasta kirurgista, joka kidnappaa kolme turistia ja tekee heistä "ihmistuhatjalkaisen" liittämällä heidän suunsa kiinni toistensa peräaukkoihin.


title: The Human Centipede

text: Vuonna 2011 elokuva sai jatko-osan The Human Centipede 2 "(Full Sequence)". Elokuvalle on tehty myös kolmas jatko-osa The Human Centipede 3 (Final Sequence).


title: Míchel (jalkapalloilija, 1985)

text: Miguel Marcos Madera eli Míchel (s. 8. marraskuuta 1985 Lena, Espanja) on espanjalainen jalkapalloilija. Hän edustaa israelilaista Maccabi Haifaa ja on pelipaikaltaan keskikenttäpelaaja.


title: Míchel (jalkapalloilija, 1985)

text: Míchel aloitti ammattilaisuransa Sporting Gijónin reservijoukkueesta, jota ennen hän oli pelannut seuran junioirijoukkueissa. Vuonna 2005 hän nousi seuran edustusjoukkueeseen ja pelasi ensimmäisellä kaudellaan yhteensä 24 ottelua. Kaudeksi 2007–2008 joukkue palasi maan korkeimmalle sarjatasolle Primera Divisióniin 10 vuoden tauon jälkeen. Seuraavalla kaudella 2008–2009 hänet nimettiin joukkueen varakapteeniksi.


title: Míchel (jalkapalloilija, 1985)

text: 11. tammikuuta 2010 Míchel siirtyi 3 miljoonan punnan siirtokorvauksella englantilaisseura Birmingham Cityyn. 27. tammikuuta 2010 hän teki ensiesiintymisensä Englannin Valioliigassa vierasottelussa Chelseaa vastaan.


title: Míchel (jalkapalloilija, 1985)

text: Vuoden päästä tammikuussa 2011 Míchelin jäätyä Birminghamissa vähälle peliajalle, hänet lainattiin loppukauden kestävällä lainasopimuksella kreikkalaiseen AEK Ateenaan.


title: Míchel (jalkapalloilija, 1985)

text: 8. elokuuta 2011 hän teki sopimuksen espanjalaisseura Getafen kanssa.


title: Miekkailu kesäolympialaisissa 2012

text: Miekkailussa kilpailtiin Lontoon 2012 kesäolympialaisissa 28. heinäkuuta – 5. elokuuta. Tapahtumia oli kymmenen, joista viisi on miehille ja viisi naisille. Kilpailijoita oli yhteensä 212. Miekkailuottelut käytiin Exhibition Centre Londonissa. Menestynein valtio oli Italia seitsemällä mitalillaan, joista kolme oli kultaisia.


title: Miekkailu kesäolympialaisissa 2012

text: Tapahtumia miehille olivat floretti, floretin joukkuekilpailu, kalpa, säilä ja säilän joukkuekilpailu. Naisten tapahtumat puolestaan olivat floretti, floretin joukkuekilpailu, kalpa, kalvan joukkuekilpailu ja säilä.


title: Miekkailu kesäolympialaisissa 2012

text: Yhdestä kansallisesta olympiakomiteasta sai osallistua kaksi miekkailijaa yksilötapahtumaa ja kolme miekkailijaa joukkuetapahtumaa kohden. Isäntämaasta, eli Yhdistyneestä kuningaskunnasta osallistuu miekkailuun vähintään kahdeksan miekkailijaa.


title: Miekkailu kesäolympialaisissa 2012

text: 22-vuotias unkarilaismiekkailija Áron Szilágyi voitti säilän yksilökilpailun, ja hänestä tuli nuorin miekkailun henkilökohtainen olympiavoittaja 116 vuoteen.


title: Ukba ibn Nafi

text: Ukba ibn Nafi (myös "Uqba ibn Nafi", "Sidi Okba"; kuoli 683) oli arabialainen sotapäällikkö, joka valtasi suuren osan Pohjois-Afrikkaa.


title: Ukba ibn Nafi

text: Ukba ibn Nafi oli Egyptin valloittajan Amr ibn al-Asin sisarenpoika. Hän tunkeutui vuonna 642 Fezzaniin ja valtasi Zawilan kaupungin. Vuosina 662–663 tai 666–667 hän osallistui Tripolin eteläpuolella asuneiden heimojen vastaiseen sotaretkeen valloittaen garamantien entisen pääkaupungin Djarman. Libyasta hänen kerrotaan edenneen Sudaniin ja vallanneen Kawarin alueen. Vuonna 670 Ukban johtama kymmenen tuhannen miehen ratsujoukko valloitti Ghadamesin ja Gafsan kaupungit sekä Kastiliyan alueen, jonne perustettiin Kairouanin kaupunki. Vuonna 673 omaijadikalifi Muawija I erotti Ukban Ifriqiyan käskynhaltijan virasta peläten ehkä tämän vaikutusvallan kasvua.


title: Ukba ibn Nafi

text: Muawijan kuoltua vuonna 680 hänen seuraajansa Jazid I nimitti Ukban jälleen Ifriqiyan käskynhaltijaksi. Vuonna 681 hän lähti sotaretkelle kohti Atlantin valtamerta. Ukban armeija eteni Maghrebin keskiosaan, löi berberit ja bysanttilaiset Zabvuoristossa, valloitti Tiaretin kaupungin ja eteni Tangeriin asti. Sieltä hän kääntyi etelään, valtasi Volubilisin kaupungin, ylitti Atlasvuoriston ja tunkeutui aina Sousin alueen Taroudantiin saakka. Paluumatkalla Kairouaniin berberien päällikkö Kusaila (Kasila) löi arabien joukot Biskran kaakkoispuolella Maghrebin keskiosassa. Ukba sai surmansa taistelussa.


title: Ukba ibn Nafi

text: Ukba oli loistava sotapäällikkö, mutta hän ei ymmärtänyt berberien merkitystä Bysantin vastaisessa taistelussa. Pohjois-Afrikan pysyvä valloitus jäi hänen seuraajiensa tehtäväksi. Ukbaa koskevat kertomukset sisältävät paljon legendaarisia aineksia, joita on vaikeaa erottaa historiallisista tapahtumista.


title: Turpeisen baari

text: Turpeisen baari on Esa Kotilaisen säveltämä albumi vuodelta 2003 joka sisältää Maalaiskomedia-televisiosarjan soundtrackkeja.


title: Turpeisen baari

text: Kaikki kappaleet säveltänyt Esa Kotilainen.


title: Turpeisen baari

text: Raidalla 8 Wanhat Kurtut:


title: Voimistelu kesäolympialaisissa 2012

text: Voimistelussa kilpailtiin Lontoon 2012 kesäolympialaisissa 28. heinäkuuta – 12. elokuuta. Rytminen ja telinevoimistelu järjestettiin Wembley Arenalla ja trampoliinivoimistelu The O2 Arenalla. Tapahtumia oli 18, joista miehille yhdeksän ja naisille yhdeksän. Kilpailijoita oli yhteensä 324. Rytmistä voimistelua ei järjestetty miehille.


title: Oldedalen

text: Oldedalen on Strynin kunnassa, Sognin ja Fjordanen läänissä, Norjassa sijaitseva laakso.


title: Oldedalen

text: Oldedalen on selväpiirteinen U-laakso, joka on jäänne aikanaan paikalle levinneestä suuresta laaksojäätiköstä. Useat laakson reunoilla olevista vuorenhuipuista yltävät noin 1 500–1 850 metrin korkeuteen merenpinnan tasosta.


title: Oldedalen

text: Laakso on jäätiköiden ympäröimä. Perukalta alkaen laakson ympärille levittäytyy suuri Jostedalsbreen-lakijäätikkö. Lisäksi kaksi merkittävää lakijäätikköä laakson eri puolilla ovat Myklebustbreen ja Ramnefjellbreen. Laakson perukalla Jostedalsbreeniltä virtaa alas laaksojäätiköitä, joista tunnetuimmat lienevät Briksdalsbreen ja Melkevollbreen. Näistä Briksdalsbreen on suosittu retkeilykohde ja Melkevollbreen puolestaan näkyy pitkälle Oldedalenin laaksoon. Vähemmän tunnettu, mutta silti merkittävä laaksojäätikkö laakson varrella on Briksdalenin pohjoisen puoleisessa laaksohaarassa, Brenndalenissa oleva Brenndalsbreen, joka ei näy hyvin laakson pohjalle ja jää monilta helposti huomaamatta.


title: Oldedalen

text: Laakson perukalta lähtien pohjalla virtaa Dalelva-joki. Laakson suun luona sama vesi virtaa kuitenkin Oldeelva-nimistä uomaa pitkin kohti pohjoisempana olevaa Nordfjordin Oldebukta-lahtea. Laaksossa virtaavan joen varrella on kaksi järveä, Oldevatnet ja Floen. Oldevatnet on järvistä huomattavasti suurempi. Oldevatnetin keskikohta on erityisen kapea, minkä vuoksi järvi näyttää koostuvan kahdesta osasta, eteläisestä ja pohjoisesta.


title: Oldedalen

text: Laakson pohjalla kulkee Fv724-tie, joka johtaa laakson suulla sijaitsevasta Oldenista laakson perukalle, Briksdalsbre Fjellstove -keskukseen.


title: Lew Ayres

text: Lew Ayres (28. joulukuuta 1908 Minneapolis, Minnesota – 30. joulukuuta 1996 Los Angeles, Kalifornia) oli yhdysvaltalainen näyttelijä. Ayres yritti high schoolin jälkeen elättää itsensä banjonsoittajana, mutta hän päätyi pian näyttelemään elokuvissa. Vuodesta 1938 alkaen Ayres näytteli nimiroolin yhdeksässä Metro-Goldwyn-Mayerin tuottamassa Dr. Kildare -elokuvassa. Yhdysvaltain liityttyä toiseen maailmansotaan Ayres kutsuttiin palvelukseen. Ayres kuitenkin kieltäytyi omantunnonsyistä aseellisesta palveluksesta, jonka seurauksena hän leimautui pelkuriksi ja MGM purki elokuvasopimuksen. Sodan jälkeen Ayresin maine kuitenkin osittain palautui, kun yleiseen tietoon tuli hänen palveluksensa lääkintämiehenä taistelujen aikana. Ayres oli ehdolla parhaan miespääosan Oscar-palkinnon saajaksi vuoden 1948 elokuvasta "Sanattomia tunteita". Hän on saanut kaksi tähteä Hollywood Walk of Famelle.


title: Blues Section (albumi)

text: Blues Section on samannimisen suomalaisen blues-rock -yhtyeen ainoaksi jäänyt studioalbumi. Se nauhoitettiin Finnvoxin studiolla Helsingissä ja julkaistiin Love Recordsin kautta vuonna 1967. Se julkaistiin uudelleen CD-versiona vuonna 1994 ja sisälsi kaksi bonuskappaletta, "Call Me On Your Telephone" ja "Hey Hey Hey". Svart Records uudelleenjulkaisi albumin LP:nä vuonna 2013


title: Veitikanlampi

text: Veitikanlampi on pieni lampi Rovaniemellä. Se sijaitsee aivan Rovaniemen 2. kaupunginosan vieressä.


title: Some Of Love

text: Some Of Love on suomalaisen rock-yhtyeen Blues Sectionin vuonna 1969 julkaistu kokoelmalevy. Se sisältää yhtyeen omia singlejä sekä Kirkan kappaleet "Anna suukko vain" ja "Avaruuslaulu".


title: Pekka Koskinen

text: Pekka Tapio Koskinen (1. tammikuuta 1943 Helsinki – 14. elokuuta 2011 Helsinki) oli Helsingin yliopiston rikosoikeuden professori. Hänen rikoslainsäädäntöön antamaansa panosta pidetään erityisen merkittävänä.


title: Pekka Koskinen

text: Pekka Koskinen suoritti ylioppilastutkinnon Helsingin lyseossa 1961 ja valmistui oikeustieteen kandidaatiksi Helsingin yliopistosta 1965. Hän väitteli oikeustieteen tohtoriksi vuonna 1973 väitöskirjalla "Yksitekoisesta rikosten yhtymisestä". Hän teki pitkän uran Helsingin yliopistossa: hän aloitti rikosoikeuden assistenttina 1968 ja hoiti oppiaineen apulaisprofessorin virkaa vuodet 1970–1973 ja professorin virkaa 1974–2007; vuosina 1974–1977 hän hoiti myös osaa prosessioikeuden ruotsinkielisen professorin virasta.


title: Pekka Koskinen

text: Koskinen osallistui Kriminaalihuoltoyhdistyksen toimintaan 1974–1996. Hän teki pitkän päivätyön myös oikeusministeriön asettamassa rikoslakiprojektissa jäsenenä ja puheenjohtajana (1980–1999). Projektissa suoritettiin laaja rikoslain uudistus. Koskinen osallistui lainvalmisteluun ja toimi vuosikymmeniä eduskunnan arvostamana asiantuntijana.


title: Pekka Koskinen

text: Koskinen julkaisi ja toimitti useita teoksia rikosoikeuden alalta.


title: Anaganaga O Dheerudu

text: Anaganaga O Dheerudu (, suomeksi ”Olipa kerran soturi”) on vuonna 2011 ilmestynyt telugunkielinen fantasiaelokuva, jonka on ohjannut Prakash Kovelamudi ja tuottanut Walt Disney Pictures. Elokuvan sankareita näyttelevät Siddharth, Shruti Haasan ja telugudebyyttinsä tekevä Harshita; antagonistina nähdään Lakshmi Manchu. Elokuvaa kuvattiin lokakuusta 2009 alkaen Intiassa ja Turkissa ja se julkaistiin 14. tammikuuta 2011.


title: Anaganaga O Dheerudu

text: Sangarashtra-nimisessä maassa asuu 9-vuotias Moksha-tyttö, jolla on parantavia erikoisvoimia. Sokean miekkamiehen avustuksella Mokshan on pelastettava kotimaansa pahan kuningattaren hirmuvallasta.


title: Tukkijoki

text: Tukkijoki saa nimensä vanhasta tavasta kuljettaa puutavaraa veden virran mukana korkeilta vuoristoilta alas. Nykyään sillä kuitenkin tarkoitetaan vesivuoristorataa, jossa liikutaan tukkia muistuttavilla veneillä. Suomessa tunnetuin Tukkijoki on Särkänniemessä.


title: Tukkijoki

text: Tukkijoen ominaisia piirteitä ovat nopeat, yhtäkkiset laskut ja nousut sekä lopussa kastuminen.


title: Helen Elde

text: Helen Elde (ent. Jurkka, o.s. Mäkinen; s. 17. joulukuuta 1939 Helsinki) on suomalainen näyttelijä. Hänen alkuperäinen nimensä on Helen Tuovi Mäkinen. Hän on ollut naimisissa näyttelijä Sakari Jurkan kanssa vuosina 1963–1978, ja heillä on kaksi lasta.


title: Helen Elde

text: Elde on näytellyt seitsemässä elokuvassa sekä ohjannut ja käsikirjoittanut yhden elokuvan.


title: Rokiškisin rautatieasema

text: Rokiškisin rautatieasema () on Liettuan rautateiden (Lietuvos Geležinkeliai) asemaverkostoon kuuluva rautatieasema Rokiškisin kaupungissa Liettuan koillisosissa.


title: Rokiškisin rautatieasema

text: Rautatie kaupunkiin saapui 1873 Venäjän keisarikunnan rakentaessa Radviliškis– Panevėžys– Rokiškis– Latvian Daugavpils -rataosuuden Liettuan pohjoisosiin. Baltian maiden itsenäistymisen seurauksena rajoja raideliikenne hiljentyi merkittävästi tällä radalla 1990-luvun alussa, sillä vielä Neuvostoliiton aikana jatkunut liikenne Venäjältä Daugavpilsin kautta Liettuan pohjoista poikittaisrataa pitkin esimerkiksi Klaipėdaan paljolti tyrehtyi.


title: Armenian oopperateatteri

text: Armenian oopperateatteri tai Armenian valtionooppera ja -baletti joka on nimetty Alexander Spendiaryanin mukaan () on Alexander Tamanianin suunnittelema oopperateatteri, joka sijaitsee Jerevanin kaupungissa Armeniassa. Rakennus valmistui vuonna 1933. Oopperan edessä on Alexander Spendiaryanin patsas.


title: Maahockey kesäolympialaisissa 2012

text: Maahockeyssä kilpailtiin Lontoon 2012 kesäolympialaisissa 29. heinäkuuta – 11. elokuuta Olympic Hockey Centressä. Tapahtumia oli kaksi, yksi miehille ja yksi naisille. Kilpailijoita oli yhteensä 384, joista 192 miehiä ja 192 naisia. Joukkueita kilpaili kummassakin tapahtumassa 12. Joukkueeseen kuului 11 pelaajaa ja viisi vaihtopelaajaa.


title: Maahockey kesäolympialaisissa 2012

text: Jokainen maa voi saada korkeintaan yhden paikan tapahtumaa kohden.


title: Maahockey kesäolympialaisissa 2012

text: * Etelä-Afrikka halusi kisoihin karsintaturnauksen kautta, vaikka voittikin Afrikan karsinnat. Maailmanranginkin perusteella kisoihin kutsuttiin Espanja.


title: Maahockey kesäolympialaisissa 2012

text: * Etelä-Afrikka halusi kisoihin karsintaturnauksen kautta, vaikka voittikin Afrikan karsinnat. Maailmanranginkin perusteella kisoihin kutsuttiin Argentiina.


title: Maahockey kesäolympialaisissa 2012

text: Miesten turnaus alkoi 30. heinäkuuta ja päättyi 11. elokuuta. Turnauksen 12 joukkuetta oltiin jaettu kuuden joukkueen lohkoihin, joista molemmista kaksi selsivisi välieriin. Loput joukkueet pelasivat keskenään sijoituksista. Välieriin etenivät Kainsainvälisen liiton maailmanrankingin neljä parasta (Iso-Britannialla ei ole rankingsijoitusta, mutta rankingin sijalla neljä oli Englanti).


title: Maahockey kesäolympialaisissa 2012

text: Naisten turnaus alkoi 29. heinäkuuta ja päättyi 10. elokuuta. Turnauksen 12 joukkuetta oltiin jaettu kuuden joukkueen lohkoihin, joista molemmista kaksi selsivisi välieriin. Loput joukkueet pelasivat keskenään sijoituksista. Välieriin etenivät Kainsainvälisen liiton maailmanrankingin neljästä parhaasta kolme: maailmanlistanen ensimmäinen Alankomaat, toinen Argentiina sekä neljäs Iso-Britannia (Iso-Britannialla ei ole rankingsijoitusta, mutta rankingin sijalla neljä oli Englanti). Välieriin eteni yllättäen maailmanlistan kuudes, Uusi-Seelanti, jolle välieräpaikka oli historian ensimmäinen.


title: Vuohijärven rautatieasema

text: Vuohijärven rautatieasema () on rautatieliikennepaikka Savon radalla Kouvolan Vuohijärvellä.


title: Vuohijärven rautatieasema

text: Vuohijärven asema avattiin Selänpään aseman alaisena laiturivaihteena samannimisen järven etelärannalla lokakuussa 1889, ja ensimmäinen laiturirakennus valmistui vuonna 1903. Pari kilometriä lännempänä oli jo 1800-luvun alusta lähtien toiminut saha, mutta liikennepaikan suurin merkitys oli yhteys vesitiehen. Vuonna 1934 perustetun vaneritehtaan myötä Vuohijärvi kasvoi pienehköksi tehdasyhdyskunnaksi. Nykyinen puurakennus on vuodelta 1941; Vuohijärvi oli korotettu pysäkiksi edellisenä vuonna.


title: Vuohijärven rautatieasema

text: Vuohijärvellä oli matkustajaliikennettä vuoteen 1990 asti, jolloin henkilöjunat siirtyivät käyttämään noin kilometrin verran etelämpänä sijainnutta Horpun seisaketta tämän ollessa lähempänä taajaman keskustaa sekä Kalson vaneritehdasta. Myös tavaraliikenne lakkautettiin vuonna 1990, ja nykyisin liikennepaikkaa käytetään lähinnä junakohtauksiin. 1960-luvun rataoikaisujen jälkeen käytöstä poistetulla vanhalla linjauksella on pistoraide, jota Puolustusvoimat käyttää Karjalan Prikaatin junakuljetuksiin. Vuohijärven asemarakennus, vesitorni ja asema-alueen muita rakennuksia siirtyi Senaatti-kiinteistöille vuonna 2007.


title: Mustafa Dağıstanlı

text: Mustafa Dağıstanlı (s. 3. marraskuuta 1931 Söğütpınar, Samsun) on aktiiviuransa lopettanut turkkilainen vapaapainija, olympiavoittaja ja maailmanmestari.


title: Mustafa Dağıstanlı

text: 57–62 kilogramman painoluokissa kilpaillut Dağıstanlı voitti painijanurallaan vapaapainissa olympiakultaa Melbournessa 1956 ja Roomassa 1960. Lisäksi hän voitti kolme maailmanmestaruutta ja kreikkalais-roomalaisessa painissa yhden Välimeren kisojen kultamitalin.


title: Mustafa Dağıstanlı

text: Vuonna 2009 Dağıstanlı nimettiin kansainväliseen painin hall of fameen.


title: Naisten Futsal-liiga

text: Vuosina 1997–2005 ja 2009–2011 naisten Suomen mestaruus ratkaistiin Futsalin naisten SM-lopputurnauksessa. Vuosina 2006–2008 mestariksi nimettiin Futsal Cupin voittaja.


title: Naisten Futsal-liiga

text: Kaudella 2018–2019 sarjassa pelaa 10 joukkuetta.


title: Rouva Sherlock Holmes

text: Rouva Sherlock Holmes () on Stephen Robertsin ohjaama yhdysvaltalainen mysteerinen komediaelokuva vuodelta 1936. Pääosissa olevat William Powell ja Jean Arthur näyttelevät eronnutta pariskuntaa, jotka ratkaisevat murhaa kilparadalla.


title: Rouva Sherlock Holmes

text: "Rouva Sherlock Holmes" perustuu James Edward Grantin tarinaan, josta käsikirjoituksen laati Anthony Veiller. "Rouva Sherlock Holmes" ilmestyi teattereihin Yhdysvalloissa 13. toukokuuta vuonna 1936 ja Suomessa sai ensi-iltansa vuotta myöhemmin 7. marraskuuta. RKO Pictures tuotti elokuvan.


title: Rouva Sherlock Holmes

text: Elokuva jäi ohjaaja Stephen Robertsin viimeiseksi ohjaustyöksi hänen kuoltuaan pari kuukautta myöhemmin heinäkuussa 1936 sydänkohtaukseen.


title: Visaginasin rautatieasema

text: Visaginasin rautatieasema () on Liettuan rautateiden rautatieasema metsän keskellä Liettuan koillisosissa Visaginasin ydinvoimalakaupungissa.


title: Visaginasin rautatieasema

text: Rautatie paikkakunnan kautta rakennettiin jo vuosina 1859-1861 Venäjän keisarikunnan Pietari–Varsova-ratahankkeen osana. Kaupunki ja rautatieasema on uudempaa perua. Ne rakennettiin vasta Ignalinan ydinvoimalan rakentamisen myötä. Nykyisin Liettuan rautateiden maan sisäisillä junilla liikennöidään Visaginasiin Vilnasta. Kansainvälisistä junista ainakin osa pysähtyy asemalla (rata Pietari–Pihkova–Ostrov–Rezekne–Daugavpils–Visaginas-Ignalina–Vilna). Varsovaan matkustettaessa on junaa vaihdettava Vilnan rautatieasemalla.


title: Jyrki Vesikansa

text: Jyrki Äänis Kaleva Vesikansa (s. 28. lokakuuta 1941 Helsinki) on suomalainen toimittaja ja tietokirjailija.


title: Jyrki Vesikansa

text: Jyrki Vesikansan vanhemmat olivat partioliikkeessä vaikuttaneet Osmo ja Sirkka Vesikansa. Vesikansa työskenteli pitkään Uuden Suomen toimittajana. Hän aloitti lehden palveluksessa vuonna 1964. Vuosina 1969–1972 hän toimi sen kirjeenvaihtajana Saksassa, vuosina 1972–1976 taloustoimituksen päällikkönä ja vuosina 1976–1978 toimituspäällikkönä. Vuonna 1978 hän siirtyi Kansallis-Osake-Pankin tiedotuspäälliköksi, mutta palasi Uuteen Suomeen vuonna 1983, jolloin hän aloitti yhtenä sen päätoimittajista. Hän jatkoi lehden palveluksessa vuoteen 1991, sen julkaisun lopettamiseen saakka. Vuodesta 1992 alkaen hän on toiminut Iltalehden ja Kauppalehti Option artikkelitoimittajana.


title: Jyrki Vesikansa

text: Vesikansa on koulutukseltaan filosofian lisensiaatti, joksi hän valmistui vuonna 1995. Hänen lisensiaatintyönsä on nimeltään "Uuden Suomen viimeinen nousu ja tuho 1976–1991". Hän on myöhemmin kirjoittanut myös lehden aiemmista vaiheista kertovan teoksen "Sinivalkoiseen Suomeen. Uuden Suomen ja sen edeltäjien historia I", joka ilmestyi vuonna 1997. Hänen muihin kirjoihinsa kuuluvat muun muassa Perloksen historiikki "Parakin perältä pörssiyhtiöksi" vuodelta 2003 ja Björn Westerlundin elämäkerta "Nokian Nalle" vuodelta 2004.


title: Jyrki Vesikansa

text: Vesikansan luottamustehtäviin on kuulunut muun muassa Suomalaisen Sanomalehtimiesliiton puheenjohtajuus. Hänelle on myönnetty valtion journalistipalkinto vuonna 2005 ja lehdistöneuvoksen arvonimi vuonna 2011. Sotilasarvoltaan Vesikansa on reservin yliluutnantti.


title: Jyrki Vesikansa

text: Vesikansa on naimisissa, ja hänellä on kaksi poikaa ja yksi tytär. Hänen toinen poikansa on muun muassa Ylioppilaslehden päätoimittajana sekä Suomen Kuvalehden toimittajana toiminut Jarkko Vesikansa ja tytär Helsingin kaupunginvaltuuston jäsenenä sekä apulaispormestarina toimiva Sanna Vesikansa. Jyrki Vesikansa itse toimi Ylioppilaslehden vt. päätoimittajana vuonna 1966.


title: Hillosensalmen rautatieasema

text: Hillosensalmen rautatieasema () on rautatieliikennepaikka Kouvolan Hillosensalmella Savon radalla Vuohijärven rannan läheisyydessä.


title: Hillosensalmen rautatieasema

text: Hillosensalmi avattiin Voikosken aseman alaisena vaihteena radan valmistuttua vuonna 1889, ja se korotettiin henkilöliikenteen pysähdyksien aloittamisen yhteydessä laiturivaihteeksi vuonna 1900. Laiturirakennus valmistui kuusi vuotta myöhemmin. Nykyinen, puurakenteinen asema on vuodelta 1946. Hillosensalmen laiturivaihde korotettiin pysäkiksi vuonna 1947.


title: Hillosensalmen rautatieasema

text: Rautatie oli ainoa maayhteys Hillosensalmelle 1960-luvun loppuun saakka, jolloin maantieyhteys valmistui. Sitä ennen aseman ympärille oli kehittynyt asutuskeskittymä, johon pääsi rautatien ohella vain vesitse. Sotien jälkeen Hillosensalmelle perustettiin lounasravintola Kymi-yhtiön miehiä varten, ja toiminta laajeni palvelemaan myös rautatieläisiä. Seutu alkoi saada matkailullista merkitystä, kun Suomen Kultareitin risteilyt aloitettiin Vuohijärven ja Repoveden maisemissa vuonna 1959. Pari kilometriä Hillosensalmen asemalta pohjoiseen sijaitsevalla Orilammen matkailumajalla oli radalla oma seisake vuosina 1933–2002.


title: Hillosensalmen rautatieasema

text: Hillosensalmen pysäkki alennettiin takaisin laiturivaihteeksi vuonna 1963. Hillosensalmen ratapihaa uudistettiin 1960- ja 70-lukujen vaihteessa tehtyjen rataoikaisujen yhteydessä; linjausta suoristettiin rakentamalla etelään Kulonpalonvuoren alittava tunneli sekä pohjoiseen Repoveden ylittävä penger. Orilammen suuntaan vanha linja on nykyisin seututietä 368.


title: Hillosensalmen rautatieasema

text: Miehitys Hillosensalmella lopetettiin vuonna 1976 tavaraliikenteen lopettamisen yhteydessä. Tavaraliikennettä jatkettiin kuitenkin vielä vuosina 1980–1984, ja ratapihaa käytettiin tavaravaunujen säilytykseen vuoteen 2000 asti. Henkilöliikenteen tarpeisiin rakennettiin korkea asvalttipintainen laituri vuonna 1999, mutta se on jäänyt vähälle käytölle matkustajajunien pysähdysten loputtua kesällä 2002. Nykyisin Hillosensalmi toimii junakohtauspaikkana.


title: Hillosensalmen rautatieasema

text: Asemarakennuksessa on vuodesta 2003 lähtien ollut kahvila sekä Repoveden kansallispuiston infopiste.


title: Abdollah Movahed

text: Abdollah Movahed (, s. 10. maaliskuuta 1940 Babolsar, Māzandarān) on aktiiviuransa lopettanut iranilainen vapaapainija, olympiavoittaja, maailmanmestari ja Aasian kisojen kultamitalisti.


title: Abdollah Movahed

text: 68–70 kilon painoluokissa kilpaillut Movahed voitti painijanurallaan vapaapainissa vuosina 1965–1970 kuusi peräkkäistä olympia- tai MM-kisojen kultamitalia. Kyseisiin mitaleihin lukeutuvat olympiakulta Méxicossa 1968 ja viisi maailmanmestaruutta. Lisäksi Movahed voitti kaksi Aasian kisojen kultamitalia. Tokion kesäolympialaisissa 1964 hän sijoittui viidenneksi ja Münchenissä 1972 hän keskeytti turnauksen loukkaantumisen vuoksi.


title: Abdollah Movahed

text: Vuonna 2004 Movahed nimettiin kansainväliseen painin Hall of Fameen.


title: Bornan tauti

text: Bornan tauti on aivojen ja aivokalvojen tulehdus, joka on tunnettu hevosissa ja lampaissa Keski-Euroopassa vuosisatojen ajan. Nykyään Borna-virus tai sen lähisukulainen infektoi muitakin lajeja, esimerkiksi ihmisiä, muuallakin kuin Keski-Euroopassa, mutta varsinaisen ihmisen Bornan taudin olemassaolo oletettuine hermostollisine ja mielenterveydellisine oireineen on kiistanalainen.


title: Lindita Arapi

text: Lindita Arapi (s. 1972 Lushnja) on Albanian johtavia kommunismin ajan jälkeisen polven naisrunoilijoita. Hän on työskennellyt lisäksi journalistina. Hän on asunut vuodesta 1996 Saksassa. Hänen ensimmäinen romaanins "Vajzat me çelës në qafë" (2010, saksannettu 2012), palkittiin Albanian vuoden kirjana 2010.


title: Lindita Arapi

text: Arapi syntyi Lushnjëssa. Hän opiskeli albanian kieltä ja kirjallisuutta Tiranan yliopistossa vuosina 1990–1994. Kolme vuotta myöhemmin hän muutti Saksaan, missä opiskeli saksaa Kölnissä. Samana vuonna, 1996, hän sai stipendin Heinrich Böll -säätiöltä ja työskenteli kunnioitettuna luennoijana kirjoittamisessa Iowan yliopistossa. Sitten hänestä tuli lakitieteen tohtori Wienin yliopistossa. Vuonna 2010 hän julkaisi ensimmäisen romaaninsa ja käänsi albaniaksi Günter Grassni, Joseph Rothin, Elias Canettin ja Felicitas Hoppein runoja. Lukuisissa lehdissä on julkaistu hänen novellejaan ja esseitään. Arapi on työskennellyt freelancetoimittajana Deutsche Welle -radiokanavalla. Hän asuu nykyisin Bonnissa, Saksassa. Hän on naimisissa, ja hänellä on kaksi tytärtä.


title: Etapit 1–11 Espanjan ympäriajossa 2011

text: Espanjan ympäriajon 2011 etappien 1–11 tulokset:


title: Etapit 1–11 Espanjan ympäriajossa 2011

text: Lähde: Cyclingnews


title: Etapit 1–11 Espanjan ympäriajossa 2011

text:
Lähde: Cyclingnews
Sagan leads Liquigas lashing in Córdoba


title: Skellern (albumi)

text: Skellern on brittiläisen laulaja-lauluntekijä ja kosketinsoittaja Peter Skellernin studioalbumi vuodelta 1978. Skellern on itse tuottanut albumin Pendulum Records -levy-yhtiölle. Julkaisijana on toiminut myös Sonet. Musiikin tyylilaji sijoittuu äänitysajankohdasta puolen vuosisadan taakse ns. jazz-aikakauteen.


title: Skellern (albumi)

text: Albumi on äänitetty huhti-toukokuussa 1978 Lontoossa Chappell-studioilla. Äänittäjä on Steve James apunaan Brian Robson. Vastaava tuottaja on Johnny Stirling.


title: Skellern (albumi)

text: Levykannen suunnittelusta ja valokuvista vastaa Martin Reavley. Takakannessa on valokuva klassiseen juhlapukuun sonnustautuneesta Skellernistä.


title: Skellern (albumi)

text: Kappaleiden tekijä on Peter Skellern ellei toisin ole mainittu.Mukana on myös puhallinorkesteri The Grimethorpe Colliery Band. Puhallinsovituksista vastaavat Andrew Pryce Jackman ja Peter Skellern.


BÖÖ! Maailman parhaita kummitustarinoita on Helsinki Media Company Oy:n kustantama novellikokoelma, jonka toisen painoksen on valmistanut vuonna 1999 Juvalla WSOY:n Kirjapainoyksikkö. Novellit on ruotsinkielestä suomentanut Taija Kuula. Kirja on osa Sisters Club -tyttökirjasarjaa. Kirjastoluokitus on 84.5.


title: BÖÖ! Maailman parhaita kummitustarinoita

text: Kirjassa on alkusanat sekä viisi klassista kummitustarinaa:


title: Keihäskäärme

text: Keihäskäärme ("Bothrops atrox") on keski- ja eteläamerikkalainen kyykäärmeiden heimoon kuuluva myrkkykäärme. Sitä kutsutaan usein ranskankielisellä keihäänkärkeä merkitsevällä nimellä fer-de-lance. Sen puremaan kuolee Amerikassa enemmän ihmisiä kuin minkään muun lajin puremiin. Yhdellä puraisulla käärme erittää 100 mg myrkkyä, tappava annos ihmiselle on 50 mg.


title: Keihäskäärme

text: Keihäskäärme voi kasvaa yli kaksi metriä pitkäksi. Sen väri vaihtelee harmaan, ruskean ja vihreän välillä. Selässä on kolmiokuvioita, jotka kohtaavat selän keskellä.


title: Keihäskäärme

text: Keihäskäärmeen levinneisyysaluetta ovat Venezuela, Kolumbia, Peru, Ecuador, Brasilia, Bolivia ja Argentiinan pohjoisosat sekä Keski-Amerikka, Länsi-Intian saaristo ja mahdollisesti myös Meksiko. Se elää yleensä maassa, vaikka osaa uida ja kiipeillä. Sen luontaista elinympäristöä on metsä, mutta sitä tavataan myös viljelmillä ja autiotaloissa, joista se saalistaa rottia ja hiiriä.


title: Keihäskäärme

text: Keihäskääme synnyttää eläviä poikasia, joita voi syntyä kerralla 80.


title: Hämärätarinoita

text: Hämärätarinoita, alkuperäiseltä nimeltään "To Be Read at Dusk", on Charles Dickensin kirjoittama tarina. Se on julkaistu muun muassa Taija Kuulan suomentamana novellikokoelmassa "BÖÖ! Maailman parhaita kummitustarinoita".


title: Hämärätarinoita

text: Tapahtumapaikkana on matkalaisia majoittava luostari Sveitsin Alpeilla, Iso Sankt Bernhard -vuoren huipulla. Auringonlaskun aikaan novellin kertoja kuuntelee ulkosalla sivusta viiden retkioppaan keskustelua epätavallisista tapahtumista.


title: Hämärätarinoita

text: Saksalaisopas Wilhelm kertoo ystävästään Heinrichista, joka oli tullut yllätysvierailulle Triestestä juuri kun Wilhelm oli ajatellut tätä paljon edellisenä päivänä. Wilhelmin mielestä tällaiset enteet ovat yhtä yleisiä kuin spagetti napolilaisessa ruokapöydässä. Napolista Wilhelmin mieleen tulee markiisitar Senzamina, jonka hän oli tavannut baijerilaisen työnantajaperheensä luona. Markiisitar oli kesken korttipelin saanut henkimaailman viestin Espanjassa olevan sisarensa kuolemasta. Sisar olikin kuollut juuri samalla hetkellä.


title: Hämärätarinoita

text: Toinen opas kertoo ihmeenä, että kerran vuodessa papit saavat hänen kotikaupunkinsa Napolin suojeluspyhimys San Gennaron veren vuotamaan.


title: Hämärätarinoita

text: Wilhelm pyytää sitten genovalaista Giovanni Baptistaa kertomaan tositarinan vastavihitystä englantilaisesta Clarasta. Baptista kertoo, että Claran mies oli palkannut hänet palvelijaksi pitkälle häämatkalle. Tuore sulhanen oli vuokrannut linnan Ranskan Rivieralta, Genovan lähistöltä. Matkalla Baptista ystävystyi Claran kamarineidon Carolinan kanssa. Baptista huomasi Claran olevan jostakin huolissaan. Carolina kertoi emäntänsä pelkäävän kummitusta. Clara oli nimittäin ennen häitä nähnyt unta tuntemattomasta, pelottavasta miehestä. Unessa mies tuntui lumoavan Claran pahan valtaan synkällä katseellaan. Clara pelkäsi sitten kohtaavansa unessa näkemänsä kasvot jossakin linnassa olevista tauluista. Pelko osoittautui kuitenkin turhaksi. Myöhemmin Claran mies sai kirjeen signor Dellombralta, jonka hän oli tavannut kerran aikaisemmin. Dellombran tullessa linnaan päivälliselle Clara pyörtyi pelästyksestä, sillä Dellombra oli unessa nähty mies. Claran mies halusi vaimonsa vapautuvan kuvitellusta pelostaan ja Dellombrasta tuli linnan vakiovieras. Linnan väki lähti sitten karnevaalit|karnevaaleihin Roomaan. Siellä havaittiin, että Clara oli kadonnut lukitusta huoneestaan. Baptista isäntineen lähti tiedusteluretkelle Roomaa ympäröivään Campagnaan. Hevoskyytiasemalla kuultiin, että Dellombra oli vuokrannut tai karkottanut kaikki vaihtohevoset. Dellombran vaunujen kyydissä oli ollut pelokas englantilaisrouva. Claraa tai Dellombraa ei ole nähty sen koommin.


title: Hämärätarinoita

text: Wilhelm jatkaa tämän jälkeen omaa tarinaansa. Hän oli ollut lähdössä Saksaan englantilaisen isäntänsä kanssa. Isäntä, etunimeltään James, oli ollut kauppiaana toimiva ikääntynyt poikamies ja hän asui Lontoossa Poland Streetillä. Jamesilla oli liiketoverina Eppingissä asuva kaksosveli John, niin ikään poikamies. Ennen Saksan-matkaa John oli vieraillut veljensä luona mutta lähtenyt sitten kotiinsa heikotuksen, ehkä kihti|kihdin vaivaamana. Pari yötä tämän jälkeen James oli illalla valvonut makuuhuoneessaan ja oli sitten nähnyt veljensä haamun. Epäillen terveyttään hän oli kutsunut Wilhelmin hakemaan lääkäriä. Samassa talolle oli saapunut Johnin palvelija Robert kertomaan isäntänsä olevan kuolemaisillaan. Kuolevaa kiirehdittiin tapaamaan ja tämän viimeiset sanat olivat olleet: "James, olet nähnyt minut aikaisemmin tänä iltana – ja sinä tiedät sen!"


title: Hämärätarinoita

text: Wilhelmin kertomus päättyy hiljaisuuteen ja opasryhmää kuunnellut huomaa ryhmän kadonneen penkiltään. Novellin kertoja palaa takaisin luostarin seurusteluhuoneeseen, josta hän on lähtenyt päästäkseen eroon amerikkalaismiehestä, joka oli kertonut pitkäveteistä tarinaa rikastuneesta tuttavastaan. Novellin kertojasta amerikkalaisen seura onkin nyt yksinoloa parempi vaihtoehto.


title: Enallopsammia rostrata

text: Enallopsammia rostrata on korallilaji. Sillä ei ole symbioottisia zooksantellileviä, jotka tuottaisivat ravintoa yhteyttämällä, joten se voi elää myös pimeässä: syvällä meressä tai luolissa. Sitä tavataan 110–2 100 metrin syvyydellä useimmilla maailman valtamerillä. Uuden Seelannin lähivesillä se on syvän veden koralliriuttojen yleisin korallilaji.


title: Solenosmilia variabilis

text:
Solenosmilia variabilis on korallilaji. Sillä ei ole symbioottisia zooksantellileviä, jotka tuottaisivat ravintoa yhteyttämällä, joten se voi elää myös pimeässä: syvällä meressä tai luolissa. Sitä tavataan 220-2200 metrin syvyydellä useimmilla maailman valtamerillä.
Se on yleinen sekä Uuden-Seelannin lähivesillä, että Skotlannin pohjoispuolella.


title: ORP Rybitwa (1921)

text: ORP Rybitwa (vuoteen 1920 "FM 31") oli Puolan merivoimien Tanskasta ostama FM-luokan miinanraivaaja "Finlandia IV", joka oli alkujaan Saksan keisarillisen laivaston miinanraivaaja.


title: ORP Rybitwa (1921)

text: Saksan keisarikunnan laivasto tilasi FM-luokan miinanraivaajat, jonka ensimmäisen ryhmän aluksena FM31 () tilattiin. Alusluokka oli pienennetty versio vuoden 1916 avomeriraivaajista. Aluksen aseistuksean oli yksi 8,8 cm KL/30 -tykki.


title: ORP Rybitwa (1921)

text: Saksa myi aluksen Tanskalle, joka myi sen 24. syyskuuta 1920 edelleen Puolalle. Alus saapui Puolaan nimettynä "Finlandia IV":ksi ja se nimettiin laivastoon liitettäessä "ORP Rybitwaksi". Puolassa aluksen aseistukseksi muutettiin yksi 47 millimetrin tykki, kaksi konekivääriä sekä 20 miinaa ja kaksi erilaista miinanraivainta.


title: ORP Rybitwa (1921)

text: Alus poistettiin palveluksesta 1930-luvun alussa ja se myytiin siviilikäyttöön.


title: Yhdysvaltain avoin tennisturnaus 2011

text: Vuoden 2011 Yhdysvaltain avoin tennisturnaus pelattiin 29. elokuuta – 12. syyskuuta 2011 Queensissä, New Yorkissa. Se oli kaikkiaan 131. Yhdysvaltain avoin tennisturnaus ja vuoden neljäs Grand Slam -turnaus.


title: Yhdysvaltain avoin tennisturnaus 2011

text: Naisten kaksinpelin voitti Samantha Stosur, jolle Grand Slam -mestaruus oli uran ensimmäinen kaksinpelissä. Miesten kaksinpelin voitti Novak Đoković, jolle Yhdysvaltain avointen voitto oli hänen uransa ensimmäinen.


title: Yhdysvaltain avoin tennisturnaus 2011

text: Kaksinpelien puolustavat mestarit olivat miehissä Espanjan Rafael Nadal ja naisissa Belgian Kim Clijsters. Nelinpelien puolustavat mestarit olivat miehissä Yhdysvaltain Bob ja Mike Bryan sekä naisissa Yhdysvaltain Vania King ja Kazakstanin Jaroslava Švedova. Sekanelinpelin puolustava mestaripari oli Liezel Huber ja Bob Bryan.


title: Yhdysvaltain avoin tennisturnaus 2011

text: Caroline Wozniacki oli toista kertaa naisten turnauksen ykköseksi sijoitettu. Miesten turnauksen ykköseksi sijoitettu oli ensimmäistä kertaa Novak Đoković. Turnauksen ottelukaaviot julkaistiin 25. elokuuta 2011.


title: Yhdysvaltain avoin tennisturnaus 2011

text: Naisten hallitseva mestari Kim Clijsters ei pystynyt osallistumaan turnaukseen vatsalihasvamman vuoksi. Miesten puolella turnauksesta jäi pois lonkkaleikkauksesta toipuva 20-vuotias Milos Raonic. Robin Söderling vetäytyi ennen ensimmäisen kierroksen otteluaan sairastumisen vuoksi.


title: Yhdysvaltain avoin tennisturnaus 2011

text: Turnauksen ensimmäisen kierroksen jälkeen kukaan tänä vuonna jo Grand Slam -turnauksen voittanut nainen ei päässyt toiselle kierrokselle. Ranskan avointen mestari Li Na hävisi avauskierroksella Simona Halepille ja Wimbledonin mestari Petra Kvitová Alexandra Dulgherulle. Puolustava mestari ja Australian avointen hallitseva mestari Kim Clijsters puolestaan ei osallistunut turnaukseen luokkaantumisen vuoksi. Venus Williams vetäytyi ennen toisen kierroksen otteluaan sairauden takia. Kolmannella kierroksella pelattiin Yhdysvaltain avointen naisten kaksinpelin kaikkien aikojen pisin ottelu katkaisupelien aikakaudella, kun Samantha Stosur voitti Nadja Petrovan kolmessa tunnissa ja 16 minuutissa luvuin 7–6, 6–7, 7–5(5).


title: Yhdysvaltain avoin tennisturnaus 2011

text: Sateen vuoksi tiistaina 6. syyskuuta ei pystytty pelaamaan yhtään ottelua, joten ottelut jouduttiin siirtämään seuraavalle päivälle. Seuraavana päivänä otteluja ehdittiin aloittamaan, mutta jo noin vartin pelaamisen jälkeen ne jouduttiin jälleen keskeyttämään sateen vuoksi. Torstaina pystyttiin taas pelaamaan, mutta siitä huolimatta järjestäjät päättivät siirtää naisten loppuottelun sunnuntaille ja miesten loppuottelun maanantaille. Miesten loppuottelu pelataan jo neljännen kerran peräkkäin maanantaina.


title: Yhdysvaltain avoin tennisturnaus 2011

text: Sateiden siirrettyä pelejä lauantaina, "Super Saturday" -päivänä, oli vuorossa sekä miesten että naisten välierät. Miesten välierissä kohtasivat Novak Đoković ja Roger Federer sekä Rafael Nadal ja Andy Murray. Nadal ei ollut hävinnyt ennen välieriä yhtään erää. Naisten välieräparit olivat Caroline Wozniacki ja Serena Williams sekä sijoittamaton Angelique Kerber ja Samantha Stosur. Loppuotteluun menivät miehistä Novak Đoković, joka voitti Roger Federerin viisieräisessä ottelussa hävittyään kaksi ensimmäistä erää, sekä Rafael Nadal, joka hävisi yhden erän Andy Murraylle. Naisten loppuotteluun selvisivät Samantha Stosur sekä Serena Williams.


title: Jack Holt

text: Jack Holt (31. toukokuuta 1888 New York, New York – 18. tammikuuta 1951 Los Angeles, Kalifornia) oli yhdysvaltalainen näyttelijä. Hän aloitti elokuvanäyttelemisen vuonna 1913. Uransa huipulla Holt oli 1920-luvulla ja ensimmäisten äänielokuvien aikaan. Toisen maailmansodan jälkeen hän näytteli pääasiassa sivurooleissa. Holtin elokuviin kuuluu muun muassa vuonna 1942 valmistunut "Kissaihmiset" ("1942").


title: Jack Holt

text: Chester Gould hahmotteli luomansa sarjakuvapoliisi Dick Tracyn kasvonpiirteet Holtin mukaan. Näyttelijät Tim Holt ja Jennifer Holt ovat Jack Holtin lapsia. Holt on saanut tähden Hollywood Walk of Famelle.


title: Natasha Lako

text: Natasha Lako (s. 1948) on albanialainen kirjailija. Hän kuuluu albanialaisten naiskirjailijoiden ensimmäiseen polveen, ja hänen tuotantoonsa kuuluu sekä runoutta että proosaa. Lisäksi hän on työskennellyt elokuvissa. Hän on kotoisin Korçën kaupungista.


title: Natasha Lako

text: Lako istui Albanian parlamentissa demokraattien edustajana vuosina 1991–1993.


title: ORP Jaskółka (1921)

text: ORP Jaskółka (vuoteen 1920 "FM2") oli Puolan merivoimien Tanskasta ostama FM-luokan miinanraivaaja "Finlandia I", joka oli alkujaan Saksan keisarillisen laivaston miinanraivaaja.


title: ORP Jaskółka (1921)

text: Saksan keisarikunnan laivasto tilasi FM-luokan miinanraivaajat, jonka ensimmäisen ryhmän toisena aluksena FM2 () tilattiin. Alusluokka oli pienennetty versio vuoden 1916 avomeriraivaajista. Aluksen aseistuksean oli yksi 8,8 cm KL/30 -tykki.


title: ORP Jaskółka (1921)

text: Saksa myi aluksen Tanskalle, joka myi sen 24. syyskuuta 1920 edelleen Puolalle. Alus saapui Puolaan nimettynä "Finlandia I":ksi ja se nimettiin laivastoon liitettäessä "ORP Jaskółkaksi". Puolassa aluksen aseistukseksi muutettiin yksi 47 millimetrin tykki, kaksi konekivääriä sekä 20 miinaa ja kaksi erilaista miinanraivainta.


title: ORP Jaskółka (1921)


title: Oulunkylän tekojäärata

text: Oulunkylän tekojäärata on jääpallokenttä ja pikaluistelurata Oulunkylässä, Helsingissä. Tekojäärata valmistui syksyllä 1977, ja se oli Suomen ensimmäinen iso tekojäärata. Valmistumisestaan lähtien Oulunkylän tekojäärata on ollut keskeinen paikka Suomen jääpalloilulle ja pikaluistelulle. Oulunkylän tekojäärata on toiminut useasti jääpallon Suomen mestaruusloppuottelun pelipaikkana, muun muassa vuoden 2008 ensimmäisen jääpallon Suomen mestaruusfinaalin 100-vuotisjuhlafinaalissa. Jääpallon maailmanmestaruuskilpailuiden pelipaikkana ja finaaliareenana se oli vuosina 1983 ja 1991. Oulunkylän tekojäärataa käyttää kotikenttänään jääpalloseura Botnia-69. Helsingin Työväen Luistelijat ja Helsingin Luistinkiitäjät käyttävät jäärataa pikaluistelussa.


title: Oulunkylän tekojäärata

text: Oulunkylän tekojääradan pikaluisteluradan pituus on 400 metriä. Tekojääradan itäisenpuoleisella sivustalla sijaitsee kattamaton seisomakatsomo. Tekojäärata on valaistu kentän yllä riippuvilla valaisimilla.


title: Tervakomppania

text: Tervakomppania oli 1600-luvun alussa perustettu, Ruotsin valtion tervan myynnin säännöstelyyn keskittynyt laitos. Pääpaikka sijaitsi Tukholmassa.


title: Tervakomppania

text: Ruotsin hallitus tahtoi saavuttaa 1600-luvulla monopoliaseman tervanmyynnissä. Tervakauppa oli tuottoisaa, ja suurvallaksi pyrkivän Ruotsin laivasto tarvitsi paljon tervaa.


title: Tervakomppania

text: Vuodesta 1665 Tervakomppania aloitti ankaraan säännöstelyn. Pohjanmaan kaupunkien piti suunnata kaikki tervanmyynti Turun sijasta Tukholmaan. Tämä lamautti täysin Turun aseman Suomen tervakeskuksena. Myös aiemmin keskuksena toiminut Viipuri jäi täysin välikädeksi Suomen tervakaupassa.


title: Tervakomppania

text: Tervakomppania määräsi tervalle ns. kaupunkikohtaiset tuotantokiintiöt. Tuotantokiintiölle määrätystä tervasta se maksoi sovitun hinnan, mutta ylimenevästä osasta kauppahinta oli yleensä alihinnoiteltu. Tervakauppaa haluttiin säännöstellä myös kaupunkikohtaisesti. Usein väitetään, että tervaporvarit ryöstivät hinnoillaan tervan polttajia ja kuljettajia. Tervan hinnoittelu perustui ns. tukkukauppahinnoitteluun. Tervakomppania sääteli hintoja, tuotantomääriä ja ostamansa tervan laatua. Ruotsin yrityksestä huolimatta Viipuri pysyi kuitenkin koko 1600-luvun suurimpana tervanviejänä. Tervakomppanian toiminta lakkasi vuonna 1712. Lakkautus oli puolestaan edesauttamassa kauppahuoneiden ja tervahovien syntyä.


title: Terho Ovaska

text: Terho Tapio Ovaska (15. toukokuuta 1940 Suoniemi – 19. lokakuuta 2015 Helsinki) oli suomalainen poliittinen pilapiirtäjä, joka käytti nimimerkkiä Terho. Ovaska työskenteli "Uuden Suomen" pilapiirtäjänä vuosina 1980–1991 ja "Helsingin Sanomien" vuosina 1991–2005. Ennen pilapiirtäjän uraa hän oli työskennellyt pitkään mainosalalla. Hänet nimitettiin "Helsingin Sanomien" poliittiseksi pilapiirtäjäksi, kun Kari Suomalainen erotettiin. Ovaska jäi eläkkeelle vuonna 2005.


title: Pähkähullu professori 2: Klumpit

text: Pähkähullu professori 2: Klumpit on vuonna 2000 kuvattu komediaelokuva, joka on jatko-osa elokuvalle "Pähkähullu professori". Elokuvan pääosia näyttelevät Eddie Murphy, Janet Jackson, Larry Miller, John Ales ja Richard Grant. Elokuvan on ohjannut Peter Segal.


title: Pähkähullu professori 2: Klumpit

text: Professori Sherman Klump on kehittänyt uuden eliksiirin, joka nuorentaa juojansa väliaikaisesti. Juomalle on myönnetty 150 miljoonan palkkio todisteeksi sen toimivuudesta. Sherman on myös rakastunut uuteen kollegaansa Denise Gainesiin. Shermanin kiusaksi Buddy Love (joka paljastuu elokuvassa epänormaaliksi testosteronigeeniksi) häiritsee Shermanin ajatuksia ja tekoja. Shermanin yrittäessä kosia Deniseä Buddy saa hänet puhumaan rivoja jolloin Denise antaa pakit. Vihaisena Sherman poistaa Buddyn itsestään Denisen geeninpoistomenetelmällä onnistuneesti. Jälkeenpäin Denise suostuu Shermanin kosintaan.


title: Pähkähullu professori 2: Klumpit

text: Shermanin apulaisen Jasonin koira Buster vahingossa kaataa laboratoriossa pullon, jossa Buddy Love on. Busterin karva lentää seokseen, jolloin Buddy regeneroituu. Buddy yrittää aiheuttaa hämminkiä Shermanille ja onnistuu varastamaan Shermanin nuoruuseliksiiriä ja pilaa sen lannoitteella jolloin eliksiirin esitystilaisuudessa tapahtuu kamalia jolloin Dekaani Richmond erottaa Shermanin. Samalla Sherman saa tietää että Buddyn poistaminen sai hänet menettämään älykkyyttään kunnes aivot vahingoittuvat täysin. Sherman suunnittelee palauttavansa Buddyn itseensä nuorentamalla tämän eliksiirillään mönjäksi ja syövänsä tämän. Sherman ryntää Buddyn eliksiirinesitystilaisuuteen ja saa tämän juomaan eliksiiriä jolloin Buddy muuttuu taaperoksi. Buddy kuitenkin karkaa ja haihtuu ilmaan vesialtaan reunalla. Denise, joka sai tietää Buddystä saapuu paikalle Shermanin isän kanssa ja huomaa Shermanin muuttuneen tyhmäksi. Denisen kyynel saa Buddyn DNA:n liukenemaan altaan veteen jolloin Denise ja Cletus juottavat altaan vettä Shermanille, joka palaa entiselleen. Jälkeenpäin Sherman ja Denise menevät naimisiin.


title: ORP Czajka (1921)

text: ORP Czajka (entinen "FM 27") oli Puolan merivoimien Tanskasta ostama FM-luokan miinanraivaaja "Finlandia II", joka oli alkujaan Saksan keisarillisen laivaston miinanraivaaja.


title: ORP Czajka (1921)

text: Saksan keisarikunnan laivasto tilasi FM-luokan miinanraivaajat, jonka ensimmäisen ryhmän aluksena FM27 () tilattiin. Alusluokka oli pienennetty versio vuoden 1916 avomeriraivaajista. Aluksen aseistuksean oli yksi 8,8 cm KL/30 -tykki.


title: ORP Czajka (1921)

text: Saksa myi aluksen Tanskalle, joka myi sen 24. syyskuuta 1920 edelleen Puolalle. Alus saapui Puolaan nimettynä "Finlandia II":ksi ja se nimettiin laivastoon liitettäessä "ORP Czajkaksi". Puolassa aluksen aseistukseksi muutettiin yksi 47 millimetrin tykki, kaksi konekivääriä sekä 20 miinaa ja kaksi erilaista miinanraivainta.


title: ORP Czajka (1921)

text: Alus poistettiin palveluksesta 1930-luvun alussa ja se myytiin siviilikäyttöön.


title: Stephen Roberts

text: Stephen Roberts (23. marraskuuta 1895 Summersville, Länsi-Virginia – 17. heinäkuuta 1936 Beverly Hills, Kalifornia) oli yhdysvaltalainen elokuvaohjaaja ja -tuottaja.


title: Stephen Roberts

text: Roberts ohjasi 105 elokuvaa vuosien 1923–1936 välillä. Kokopitkäelokuvia Roberts ohjasi ainoastaan 12 elokuvaa ja lyhytelokuvia 93 elokuvaa. "Lentäjämorsian" (1932) oli ensimmäinen Robertsin ohjaama pitkä elokuva. Hänen viimeiseksi ohjaustyöksi jäi "Rouva Sherlock Holmes" (1936), joka sai ensi-iltansa vain kaksi kuukautta ennen kuolemaansa.


title: Stephen Roberts

text: Roberts syntyi Länsi-Virginian Summersvillessa ja kuoli Kalifornian Beverly Hillsissä, Los Angelesissa sydänkohtaukseen 40-vuotiaana.


title: ORP Mewa (1921)

text: ORP Mewa (entinen "FM28") oli Puolan merivoimien Tanskasta ostama FM-luokan miinanraivaaja "Finlandia III", joka oli alkujaan Saksan keisarillisen laivaston miinanraivaaja.


title: ORP Mewa (1921)

text: Saksan keisarikunnan laivasto tilasi FM-luokan miinanraivaajat, jonka ensimmäisen ryhmän aluksena FM28 () tilattiin. Alusluokka oli pienennetty versio vuoden 1916 avomeriraivaajista. Aluksen aseistuksean oli yksi 8,8 cm KL/30 -tykki.


title: ORP Mewa (1921)

text: Saksa myi aluksen Tanskalle, joka myi sen 24. syyskuuta 1920 edelleen Puolalle. Alus saapui Puolaan nimettynä "Finlandia III":ksi ja se nimettiin laivastoon liitettäessä "ORP Mewaksi". Puolassa aluksen aseistukseksi muutettiin yksi 47 millimetrin tykki, kaksi konekivääriä sekä 20 miinaa ja kaksi erilaista miinanraivainta.


title: ORP Mewa (1921)

text: Alus muutettiin 1930-luvun alussa tutkimusalukseksi ja se nimettiin uudelleen "ORP Pomorziniksi" korvaten samalla aiemmin samoin nimetyn aluksen tehtävässä. Alus upposi Saksan ilmavoimien pommituksessa 14. syyskuuta 1939 Jastarnian satamaan.


title: Porvoon pallokenttä

text: Pallokenttä (ruots. "Bollplan") on jalkapallo- ja jääpallokenttä Porvoossa. Se sijaitsee Porvoon keskustassa. Kentälle valmistui jäädytyslaitteisto marraskuussa 1990 Porvoon kaupungin ja Porvoon maalaiskunnan yhteishankkeena. Talvella Pallokenttä toimii Akilleksen jääpalloilijoiden kotikenttänä, ja kesäisin sitä käyttävät Akilleksen jalkapalloilijat.


title: Porvoon pallokenttä

text: Pallokentällä on katettu seisomakatsomo, jonka urheiluseura Akilles on rakentanut talkootyönä ja joka valmistui vuonna 2009. Kentän valaistus uusittiin vuonna 2010, jolloin vanha riippuvalaistus korvattiin valopylväillä.


title: Porvoon pallokenttä

text: Pallokenttä oli vuosien 1983 ja 1991 jääpallon maailmanmestaruuskilpailuiden pelipaikkana.


title: Fred Coe

text: Fred Coe (13. joulukuuta 1914 – 29. huhtikuuta 1979) oli yhdysvaltalainen televisio-ohjelmien tuottaja ja ohjaaja, joka tunnetaan parhaiten "The Philco Television Playhouse" sekä "Playhouse 90" -sarjoista. Coen tuottamiin televisiodraamoihin puolestaan kuuluvat muun muassa "Marty", "Producers' Showcase" sekä "Days of Wine and Roses".


title: Dragon Inn

text: Dragon Inn (, "Sun lung moon hak chan", "New Dragon Gate Inn") on vuonna 1992 ensi-iltansa saanut hongkongilainen wuxiaelokuva. Elokuvan on ohjannut Raymond Lee ja käsikirjoittaneet Tsui Hark, He Xiao ja Tan Cheung. Pääosassa esiintyvät Brigitte Lin, Tony Leung Ka-fai ja Maggie Cheung.


title: Dragon Inn

text: Ming-dynastian aikana vallanhimoinen eunukki Tsao Siu-yan haluaa valloittaa oman valtakunnan. Hänen vartijoidensa komentaja Chow ei kuitenkaan hyväksy tätä ja päättää nousta vastarintaan eunukki Tsaota vastaan. Tsao päättää tuhota Chow'n takana olevat kapinalliset klaanit sieppaamalla Chow'n ystävän lapset. Chow kuitenkin onnistuu pelastamaan heidät juuri ennen rajan ylittämistä ja he jäävät majoittumaan Dragon Inniin. Chow pyytää Jadea auttamaan heitä pakenemaan, mutta talon emäntä päättää käyttää tilaisuutta hyväkseen yrittääkseen tehdä Chow'sta hänen rakastajansa. Pettyneenä Jaden käytökseen hän päättää viedä yksin lapset turvaan, mutta joutuu kohtaamaan Tsaon, joka on pitänyt häntä silmällä koko ajan.


title: 9th/12th Royal Lancers

text: 9th/12th Royal Lancers (Prince of Wales's) on Yhdistyneen kuningaskunnan maavoimien ratsuväkirykmentti. Se muodostettiin vuonna 1960 yhdistämällä 9th Queen's Royal Lancers ja 12th Royal Lancers. Sen sijoituspaikkana on Wigston Leicestershiressä. Yhdistymisensä jälkeen joukko-osasto on palvellut Adenissa, Omanissa, Belizessä, Saudi-Arabiassa, Kanadassa, Kyproksella osana YK-joukkoja ja kylmän sodan aikana Saksassa ja Pohjois-Irlannissa The Troubles-nimellä tunnettujen levottomuuksien aikana. Vuodesta 2000 alkaen operatiivinen toiminta on keskittynyt Balkanille ja Lähi-Itään.


title: 9th/12th Royal Lancers

text: Tuolloin yhdistetyt joukko-osastot oli perustettu vuonna 1715, kun ratsuväkeä tarvittiin kukistamaan jakobiittikapinaa. Ne osallistuivat toiseen afgaanisotaan, buurisotaan, maailmansotiin ja Persianlahden sotaan.


title: 9th/12th Royal Lancers

text:
Rykmentin museo on osa Derbyn kaupunginmuseota.
Sille ovat periytyneet kunniamaininnat sen edeltäjiltä:


title: Ilman pakopaikkaa

text:
Ilman pakopaikkaa ("No Place to Hide" tai "Rebel") on vuoden 1970 elokuva, jonka pääosassa on Sylvester Stallone.
Elokuva kertoo 1960-luvun lopun New Yorkista. Poliittisin perustein ryhmä opiskelijoita suunnittelee pommi-iskua yritykseen jotka tekevät yhteistyötä diktaattoreitten kanssa Keski-Amerikan maissa. Mutta kun he ottavat yhteyttä tunnettuihin terroristeihin ja pommiasiantuntijiin, FBI tulee heidän tielleen.


title: Ilman pakopaikkaa

text: "Video-oppaassa" vuodelta 1994 Roope Lehtinen moitti elokuvan etenevän piinaavasti ja jäävän radikaalikuvauksessaan puolitiehen. Hän antoi elokuvalle yhden tähden viidestä, mikä vastaa sanallista arviota ”huono”.


title: United Airlinesin lento 232

text: United Airlinesin lento 232 oli DC-10-koneen reittilento Stapletonin kansainväliseltä lentoasemalta Denveristä Coloradosta O’Haren kansainväliselle lentoasemalle Chicagoon.


title: United Airlinesin lento 232

text: Lennolla 19. heinäkuuta 1989 yksi koneen kolmesta moottorista rikkoutui räjähdysmäisesti kesken lennon. Moottorinsirpaleet lävistivät koneen hydrauliikkajohdot kaikista kolmesta rinnakkaisesta hydrauliikkajärjestelmästä, jolloin koneesta tuli ohjauskyvytön.


title: United Airlinesin lento 232

text: Koneen kapteeni Alfred C. Haynes apunaan sattumalla lennolla ollut DC-10-lentäjä Dennis E. Fitch onnistuivat kuitenkin jotenkuten ohjaamaan konetta hienosäätämällä jäljellä olevien kahden moottorin tehoja kääntääkseen konetta oikeaan tai vasempaan. Lähes mahdoton tehtävä onnistui, ja kone saatiin jotenkuten suunnattua Sioux Cityn lentokentän kiitotielle Iowassa. Laskutelineet saatiin putoamaan paikoilleen käsikäyttöisesti painovoiman avulla.


title: United Airlinesin lento 232

text: Kone joutui kuitenkin laskeutumaan aivan liian suurella nopeudella, koska laskusiivekkeitä ei voitu avata hydrauliikan puuttuessa. Myös koneen pystysuora iskeytymisnopeus kenttään oli aivan liian suuri, koska ohjauskyvyn puutteessa koneen siipikulmaa ei voitu kääntää pystympään laskua pehmentämään, kuten normaalisti tehdään. Koneen musta laatikko tallensi koneen viimeisiltä sekunneilta nämä sanat:


title: United Airlinesin lento 232

text: Pakkolaskussa kone suuntautui hieman vinoon kiitotiehen nähden, oikea siipi irtosi, kone kääntyi ylösalaisin, hajosi osiin ja syttyi palamaan.


title: United Airlinesin lento 232

text: Koneen 296 matkustajasta ja miehistön jäsenestä 185 selviytyi hengissä, 111 kuoli tulipalossa. Vaikka kuolleiden määrä oli huomattava, onnettomuutta pidetään malliesimerkkinä lähes täydellisestä lentäjien yhteistyöstä äärimmäisen haastavassa tilanteessa. Vastaava koneen ohjaaminen pakkolaskuun saakka pelkästään moottorien tehoa säätämällä ei ole onnistunut aikaisemmin.


title: Jakaminen kahdella

text: Matematiikassa jakaminen kahdella, eli puolittaminen, on Antiikin Egyptissä kehitetty menetelmä, jota hyödynnettiin lukujen kertolaskussa. Vielä 1500-luvulla jotkin matemaatikot pitivät sitä omana peruslaskutoimituksenaan ja nykyään puolittaminen käsitellään erikseen erityisesti tietokoneohjelmoinnin yhteydessä. Puolittaminen on yksinkertaista käytettäessä desimaaliaritmetiikkaa tai binäärilukujärjestelmää (tai mitä tahansa parilliseen lukuun pohjautuvaa lukujärjestelmää).